title: โฮมสเตย์ (ภาพยนตร์ไทย พ.ศ. 2561)

text: สามวันสุดท้ายเขาโกรธทุกคนมาก เริ่มทำตัวเก็บกด และค่อย ๆ ระบายทุกอย่างอย่างบ้าคลั่ง เขาพูดไม่ดีกับลี้ที่มาเพราะเป็นห่วง เขาชวนพ่อออกไปกินข้าวกับแม่ที่เพิ่งกลับมาจากระยองเพื่อที่จะให้พ่อได้รู้ความจริงว่าแม่มีอีกบ้าน แม่ขอคุยกับมินเป็นการส่วนตัวเพื่อที่จะอธิบายว่าแม่ได้เลิกกับบ้านนั้นแล้ว และจะกลับมาอยู่กับมินด้วยกันที่กรุงเทพฯ แต่ไม่ทันไรรถที่แม่และเขานั่งมาถูกรถสิบล้อชน เขาบาดเจ็บเพียงเล็กน้อย แต่แม่บาดเจ็บสาหัสล้มลงกลางถนน เขาตื่นขึ้นมาที่โรงพยาบาลอีกครั้งและรีบไปดูอาการแม่ เม่นมาบอกว่าจริง ๆ แล้วแม่รักมินมาก ทุกอย่างที่แม่ทำ แม่ทำเพื่อมิน รวมถึงเรื่องที่ไม่ได้ไปเรียนต่อต่างประเทศ เม่นก็เป็นคนตัดสินใจเองว่าจะไม่ไป ไม่ได้เกี่ยวกับมิน เขาจึงเริ่มรู้สึกผิดและกลับไปแก้ไขเหตุการณ์ที่ผิดพลาดทั้งหมดให้เข้ารูปเข้ารอยก่อนที่เวลาชีวิตในโฮมสเตย์นี้จะหมดลง


title: โฮมสเตย์ (ภาพยนตร์ไทย พ.ศ. 2561)

text: เขาขอให้พายบอกความจริงเรื่องครูห้องโอลิมปิกกับผู้อำนวยการ เขากลับไปวาดรูปที่ค้างไว้ให้สำเร็จ และมอบให้เป็นของขวัญชิ้นเดียวกับพาย เขาแก้ไขทุกอย่างจนเรียบร้อยก่อนวันสุดท้ายมาถึง เขาได้เข้าไปดูการซ้อมเชียร์และแปรอักษร ลี้บอกว่ารอบนี้มีรูปของมินเข้าไปอยู่ในนั้นด้วย เขาตกใจมากว่ารูปที่ถูกเลือก คือรูปเดียวกันกับรูปที่เขาวาดให้พาย แต่รูปนี้ไม่เหมือนกันตรงที่ผู้หญิงที่ยืนอยู่ คือแสงสว่างที่คอยฉุดใครบางคนออกมาจากความมืด พริบตานั้นเขาจึงเริ่มจำเหตุการณ์ได้ทั้งหมด เวลาชีวิตเริ่มนับถอยหลังเข้าสู่นาทีสุดท้าย ร่างกายเริ่มต่อต้านอย่างหนักจนเขาล้มลงและได้เข้าไปในภาพของห้องมินที่เรียบร้อย นาทีนั้นเขาได้พบกับผู้คุมอีกครั้งในร่างของมิน เขาบอกกับผู้คุมว่าเขาพร้อมแล้วที่จะรับโทษ เพราะเขามารู้เอาในวินาทีสุดท้ายว่า มินตายเพราะตัวเอง และเขาก็จำทุกอย่างได้ว่าตัวเขาคือ ... มิน ... วิญญาณที่ได้รับรางวัลให้กลับมาอยู่ในร่างที่ตายแล้วของตัวเอง วินาทีที่พูดเสร็จ นาฬิกาชีวิตของมินก็หยุดลง ผู้คุมกล่าวคำยินดีว่ามินเอาชนะเกมนี้ได้แล้ว และรางวัลที่ได้รับ คือมินจะได้ใช้ชีวิตต่อไป จนกว่าร่างกายจะหมดอายุขัย


title: โฮมสเตย์ (ภาพยนตร์ไทย พ.ศ. 2561)

text:
มินฟื้นขึ้นมาอีกครั้งในวันที่เรื่องราวทุกอย่างจบลง วันนี้มินไม่ได้ใช้ชีวิตเป็นโฮมสเตย์ของมินอีกต่อไป แต่นี่คือรางวัลที่ยิ่งใหญ่ที่สุดที่สวรรค์มอบให้ แม้จะเพียงแค่ชั่วคราว แต่ก็ทำให้มินได้มีความสุขมากที่สุด ที่เขาจะได้ใช้ชีวิตอีกครั้ง กับคนที่เขารัก ทุก ๆ คน
เดิมนั้น โครงการภาพยนตร์ที่สร้างจากนวนิยาย "Colorful" มีมาตั้งแต่สมัยบริษัทจีทีเอช โดยวางแผนไว้ว่าจะให้ ยงยุทธ ทองกองทุน เป็นผู้กำกับ และให้ นิธิศ ณพิชยสุทิน เป็นผู้เขียนบทภาพยนตร์เรื่องนี้ แต่สุดท้ายโครงการกลับถูกเลื่อนออกไปอย่างไม่มีกำหนด เนื่องมาจากความล่าช้าของการซื้อลิขสิทธิ์ต้นฉบับมาสร้าง และการขัดแย้งภายในบริษัท ประกอบกับบริษัทประกาศยุติการดำเนินกิจการเมื่อปลายปี พ.ศ. 2558


title: โฮมสเตย์ (ภาพยนตร์ไทย พ.ศ. 2561)

text: ต่อมาใน พ.ศ. 2559 หลังบริษัทจีดีเอช ห้าห้าเก้าเปิดตัว บริษัทแจ้งว่าจะผลิตภาพยนตร์สองเรื่องต่อจากโครงการเดิม คือ "แฟนเดย์..แฟนกันแค่วันเดียว" และเรื่องนี้ในปีเดียวกัน โดยวางแผนไว้ว่าภาพยนตร์เรื่องนี้จะเริ่มงานสร้างในเดือนพฤษภาคมและเข้าฉายในช่วงธันวาคม แต่ด้วยการที่บริษัทต้องการถ่ายทอดพระอัจฉริยภาพทางด้านดนตรีของพระบาทสมเด็จพระปรมินทรมหาภูมิพลอดุลยเดช ทำให้บริษัทเปลี่ยนแผนการดำเนินงานด้วยการสร้างและฉายภาพยนตร์เรื่อง "พรจากฟ้า" แทน ซึ่งส่งผลให้แผนการถ่ายทำภาพยนตร์เรื่องนี้ต้องถูกเลื่อนอย่างไม่มีกำหนดอีกครั้ง และทำให้ทีมงานได้ใช้เวลาที่เสียไปในการพัฒนาบทให้ดีขึ้นกว่าเดิม จนมาถึงปี พ.ศ. 2560 ภาพยนตร์เรื่องนี้ก็ได้เริ่มงานสร้างอย่างเป็นทางการ


title: โฮมสเตย์ (ภาพยนตร์ไทย พ.ศ. 2561)

text: สำหรับในการเขียนบทนั้น ทศพล จิรัศยา และอภิโชค ได้ร่วมกันเขียนบทหลังจากบริษัทได้ลิขสิทธิ์การสร้างมาเป็นที่เรียบร้อยแล้ว พวกเขาได้พัฒนาบทเป็นระยะเวลา 1 ปี ก่อนภาคภูมิและเอกสิทธิ์ได้มาร่วมเขียนบททีหลัง ในที่สุด บทก็เสร็จสมบูรณ์หลังจากที่พวกเขาพัฒนากันต่ออีก 1 ปี 7 เดือน


title: โฮมสเตย์ (ภาพยนตร์ไทย พ.ศ. 2561)

text: สำหรับการถ่ายทำ ทีมงานได้ถ่ายทำภาพยนตร์ในช่วงเดือนมกราคมจนถึงเดือนมีนาคม พ.ศ. 2561 และได้ สีบาน-นฤพล โชคคณาพิทักษ์ มากำกับภาพให้ และสำหรับการถ่ายทำฉากเปิด ทีมงานได้สร้างเซตในสตูดิโอขนาดใหญ่และใช้เวลาในการถ่ายทำฉากดังกล่าวไปถึง 22 ชั่วโมง


title: โฮมสเตย์ (ภาพยนตร์ไทย พ.ศ. 2561)

text: สำหรับการตัดต่อ ทีมงานได้ให้ อาร์ม-ชลสิทธิ์ อุปนิกขิต ที่เคยมีผลงานในการตัดต่อภาพยนตร์เรื่อง "ฉลาดเกมส์โกง" มาตัดต่อให้ และได้ใช้เวลาในการตัดต่อไปถึง 6 เดือน นอกจากนั้น สำหรับฉากที่ใช้กรีนสครีน ทีมงานได้ให้บริษัท Yggdrazill ที่มีผลงานเกม "Home Sweet Home" มาร่วมทำคอมพิวเตอร์กราฟิกและเทคนิคพิเศษให้กับภาพยนตร์อีกด้วย


title: โฮมสเตย์ (ภาพยนตร์ไทย พ.ศ. 2561)

text: สำหรับเพลงประกอบ ทีมงานได้ ป้อ-ชาติชาย พงษ์ประภาพันธ์ มาร่วมทำเพลงประกอบให้กับจอกว้างฟิล์มอีกครั้งในรอบ 4 ปี หลังจากมีผลงานทำเพลงให้กับภาพยนตร์เรื่อง "ฝากไว้..ในกายเธอ" นอกจากนั้นยังทำให้ชาติชายมีผลงานเพลงประกอบภาพยนตร์ที่เข้าฉายในเดือนตุลาคมถึง 2 เรื่อง ซึ่งอีกเรื่องคือ "นาคี 2"


title: โฮมสเตย์ (ภาพยนตร์ไทย พ.ศ. 2561)

text: ในวันที่ 8 พฤษภาคม พ.ศ. 2561 จีดีเอชได้เปิดการถ่ายทอดสดบนเฟซบุ๊ก โดยอ้างว่าจะเปิดให้รับชมภาพยนตร์ "ฉลาดเกมส์โกง" แบบออนไลน์ โดยไม่เสียค่าใช้จ่าย ก่อนสร้างสถานการณ์ว่าเว็บไซต์ถูกแฮกเพื่อปล่อยวีดีโอไวรัลปริศนาขึ้นมา และปิดข้อความทิ้งท้ายว่า "K1189B54N" หลังจากการถ่ายทอดสดจบลง ได้มีการโพสต์คลิปดังกล่าวลงในสื่อออนไลน์ ก่อนเปิดตัวนักแสดงนำในวันต่อมา และทางค่ายก็ไม่เปิดเผยข้อมูลเพิ่มเติมมานับแต่นั้น


title: โฮมสเตย์ (ภาพยนตร์ไทย พ.ศ. 2561)

text: ต่อมา ทีมงานจากจีดีเอชได้ทำการถ่ายทอดสดลงเฟซบุ๊กอีกครั้ง และได้เปิดเผยแนวภาพยนตร์และวันเข้าฉายอย่างเป็นทางการคือ 25 ตุลาคม พ.ศ. 2561 จนในวันที่ 19 กันยายน ปีเดียวกัน ทางค่ายได้เปิดเผยชื่อเรื่องภาพยนตร์อย่างเป็นทางการครั้งแรก และได้เปิดเผยชื่อตัวละครและนักแสดงนำเพิ่มอีกหนึ่งคนคือ นพชัย ชัยนาม ซึ่งเคยแสดงนำในหนังของภาคภูมิมาแล้วกับภาพยนตร์เรื่อง "คีตราชนิพนธ์ บทเพลงในดวงใจราษฎร์" ตอน ฝนตกที่ห้วยขาแข้ง


title: โฮมสเตย์ (ภาพยนตร์ไทย พ.ศ. 2561)

text: ไม่นานหลังจากทางค่ายเปิดเผยชื่อเรื่องภาพยนตร์ ค่ายได้ทำการประชาสัมพันธ์และปล่อยใบปิดภาพยนตร์ในแบบต่างๆลงสื่อโซเชียลเพิ่มเติม ด้วยการสร้างเหตุการณ์สมมติให้หนึ่งในตัวละครในเรื่องคือ "ผู้คุม" เข้าทำการควบคุมเพจต่างๆโดยเรียกวิธีการควบคุมนี้ว่า "สิง" โดยมีเพจชื่อดังที่โดนควบคุมไปแล้ว 3 เพจคือ หมอแล็บแพนด้า Drama-addict และเพจทางการของเฌอปรางเอง รวมถึงได้มีการปล่อยใบปิดฉบับสุดท้าย ประชาสัมพันธ์ และปล่อยตัวอย่างภาพยนตร์แบบทางการในเพจ "ฉลาดเกมส์โกง" แทนการสร้างเพจใหม่ขึ้นมา เพื่อให้ภาพยนตร์เป็นกระแสในสื่อสังคมออนไลน์ระยะหนึ่ง ก่อนที่จะมีงานแถลงข่าวเปิดตัวภาพยนตร์อย่างเป็นทางการ ในวันที่ 2 ตุลาคม พ.ศ. 2561 ณ ลานกิจกรรมอีเดน 1 ศูนย์การค้าเซ็นทรัลเวิลด์


title: โฮมสเตย์ (ภาพยนตร์ไทย พ.ศ. 2561)

text: นอกจากการประชาสัมพันธ์ทางออนไลน์แล้ว จีดีเอชยังได้ร่วมมือกับสวัสดีทวีสุขเพื่อผลิตรายการพิเศษ HOMESTAY SPECIAL เจาะเบื้องหลังความมหัศจรรย์ ที่รวบรวมทุกความมหัศจรรย์จากการถ่ายทำทั้งเบื้องหน้าและเบื้องหลัง ออกอากาศเมื่อวันที่ 27 ตุลาคม พ.ศ. 2561 เวลา 12.30 น. ทางช่องวัน เพื่อเป็นการประชาสัมพันธ์ภาพยนตร์อีกช่องทางหนึ่ง


title: โฮมสเตย์ (ภาพยนตร์ไทย พ.ศ. 2561)

text: ภาพยนตร์เรื่องดังกล่าวมีกำหนดฉายรอบสื่อมวลชนในวันที่ 24 ตุลาคม พ.ศ. 2561 ณ พารากอนซีนีเพล็กซ์ ศูนย์การค้าสยามพารากอน และมีกำหนดเข้าฉายอย่างเป็นทางการในวันที่ 25 เดือนและปีเดียวกัน เมื่อนับเฉพาะกรุงเทพมหานครและปริมณฑล และเชียงใหม่ ภาพยนตร์เปิดตัวด้วยรายได้ 8.88 ล้านบาท ซึ่งถือเป็นรายได้เปิดตัวที่น้อยกว่า "น้อง.พี่.ที่รัก" ที่ออกฉายเมื่อช่วงกลางปี หลังจากผ่านวันหยุดสุดสัปดาห์แรก (สี่วันหลังเข้าฉาย) ภาพยนตร์ทำรายได้ไปทั้งสิ้น 37.49 ล้านบาท และเมื่อครบสัปดาห์แรก (เจ็ดวันหลังเข้าฉาย) ภาพยนตร์ทำรายได้ไปทั้งสิ้น 48.66 ล้านบาท


title: โฮมสเตย์ (ภาพยนตร์ไทย พ.ศ. 2561)

text:
ในวันที่ 1 พฤศจิกายน พ.ศ. 2561 จีดีเอชได้จัดงานแถลงข่าว "HOMESTAY [เมื่อคนดูหนัง...ให้รางวัลผม]" เพื่อเป็นการขอบคุณทุกเสียงตอบรับจากผู้ชมภาพยนตร์ที่ให้การสนับสนุนภาพยนตร์เรื่องนี้เป็นอย่างดี พร้อมตั้งเป้าก้าวเข้าสู่ 100 ล้านบาทในเร็ว ๆ นี้
รายได้ ณ วันที่ 11 พฤศจิกายน พ.ศ. 2561 ทั่วประเทศ อยู่ที่ 121 ล้านบาท
และวันที่ 15 พฤศจิกายน พ.ศ. 2561 กรุงเทพ ปริมณฑล และเชียงใหม่ อยู่ที่ 66.29 ล้านบาท และปิดโปรแกรมการฉายไปด้วยรายได้ทั้งหมด 67.11 ล้านบาท


title: โฮมสเตย์ (ภาพยนตร์ไทย พ.ศ. 2561)

text: ภาพยนตร์เรื่องดังกล่าวได้ถูกซื้อเพื่อนำไปฉายในต่างประเทศถึง 12 ประเทศด้วยกัน โดยประเทศญี่ปุ่นที่เป็นแหล่งต้นฉบับของหนังสือก็ได้ซื้อภาพยนตร์เรื่องนี้ไปฉายอีกด้วย


title: ซุนซ่าน

text: ซุนซ่าน (, ประมาณ 209–237) ชื่อรอง เฟิ่งเฉียน บัณฑิตและนักปราชญ์แห่งรัฐ วุยก๊ก ระหว่าง ยุคสามก๊ก ของจีน เขาเป็นบุตรชายของ ซุนฮก


title: ซุนซ่าน

text: ซุนซ่านเกิดในตระกูลซุนเป็นบุตรชายคนที่ 5 ของ ซุนฮก รัฐบุรุษช่วงปลาย ราชวงศ์ฮั่นตะวันออก และหนึ่งในที่ปรึกษาที่สำคัญคนหนึ่งของ โจโฉ และเป็นน้องชายของ สวินโถ ราชครูแห่งวุยก๊กและ ราชวงศ์จิ้นตะวันตก


title: ดับเบิลยูดับเบิลยูอี คราวน์ จูเอ็ล

text: ดับเบิลยูดับเบิลยูอี คราวน์ จูเอ็ล (WWE Crown Jewel) เป็นรายการเพย์-เพอร์-วิวมวยปล้ำอาชีพ (PPV) ถ่ายทอดสดทาง WWE Network จัดโดย WWE เป็นการแสดงจากนักมวยปล้ำทั้งสองค่าย Raw และ SmackDown จัดวันที่ 2 พฤศจิกายน 2018 ณ สนาม King Saud University Stadium ในเมือง รียาด, ประเทศซาอุดีอาระเบีย ศึกนี้จะมีการจัดแข่งขันทัวร์นาเมนต์ WWE World Cup และเป็นการขึ้นปล้ำครั้งแรกของ Shawn Michaels นับตั้งแต่รีไทร์เลิกปล้ำในปี 2010


title: ดับเบิลยูดับเบิลยูอี คราวน์ จูเอ็ล

text:
The WWE World Cup was an eight-man single elimination tournament to determine the "best in the world". Four participants came from Raw and four participants came from SmackDown. Participants from Raw and SmackDown faced opponents of their own brand until one member of their brand was left, after which, the finalist from Raw faced the finalist from SmackDown. John Cena was originally announced as a direct participant on account of his previous achievements in WWE, but was replaced by Bobby Lashley after he legitimately refused to work the show in wake of the Khashoggi incident.
† Shane McMahon was a replacement for The Miz, who was ruled unable to compete.


title: ดนตรีวิทยา

text: ดนตรีวิทยา () เป็นการศึกษาด้านดนตรีในด้านการวิจัย การวิเคราะห์ด้านวิชาการ ดนตรีวิทยาเป็นส่วนหนึ่งของมนุษยศาสตร์ ผู้ศึกษาด้านนี้ในแง่การวิจัยดนตรีเรียกว่า นักดนตรี (musicologist)


title: ดนตรีวิทยา

text: ตามหลักแล้ว ประวัติศาสตร์ดนตรีวิทยา (เรียกทั่วไปว่า ประวัติศาสตร์ดนตรี) เป็นสาขาที่เด่นชัดที่สุดของดนตรีวิทยา ในช่วงคริสต์ทศวรรษ 2010 ประวัติศาสตร์ดนตรีวิทยาถือเป็นหนึ่งในสาขาย่อยดนตรีวิทยาที่ใหญ่ที่สุด โดยประวัติศาสตร์ดนตรีวิทยา, มานุษยดนตรีวิทยา และดนตรีวิทยาเชิงระบบ (systematic musicology) มีขนาดใกล้ ๆ กัน มานุษยดนตรีวิทยา ว่าด้วยเรื่องการศึกษาดนตรีที่เกี่ยวข้องกับบริบททางวัฒนธรรม ดนตรีวิทยาเชิงระบบ ว่าด้วยดนตรีสวนศาสตร์, วิทยาศาสตร์ และเทคโนโลยีเกี่ยวกับเสียงของเครื่องดนตรี และนัยยะที่เกี่ยวข้องทางดนตรีของสรีรศาสตร์ จิตวิทยา สังคมวิทยา หลักปรัชญา และการคำนวณ


title: พิษลักษณ์

text: พิษลักษณ์ () เป็นพืชในสกุล "Phytolacca" ลักษณะเป็นไม้ล้มลุก สูง 1-2 เมตร ลำต้นมักมีสีแดงอมม่วง ใบออกเรียงเวียน รูปรี รูปไข่หรือแกมขอบขนาน ยาว 6-35 เซนติเมตร ดอกเป็นช่อกระจะโค้งลง ออกตามซอกใบหรือปลายกิ่ง ยาวได้ถึง 30 เซนติเมตร ดอกมีสีขาวอมเขียวหรือแดง กลีบรวมรูปไข่ 5 กลีบ ยาว 2.5-3 มิลลิเมตร เกสรเพศผู้มีประมาณ 10 อัน มี 6-12 คาร์เพล แต่ละคาร์เพลมีออวุลเม็ดเดียว เกสรเพศเมีย 1 อัน ผลสดกลมแป้น เส้นผ่านศูนย์กลาง 0.6-1 เซนติเมตร เมื่อสุกมีสีม่วงดำ ภายในมีหลายเมล็ด


title: พิษลักษณ์

text: พิษลักษณ์มีถิ่นกำเนิดในทวีปอเมริกาเหนือ มีสรรพคุณเป็นยาระบายและรักษาโรคริดสีดวงทวาร ส่วนต่าง ๆ ของต้นมีพิษ โดยรากเป็นส่วนที่มีพิษมากที่สุด ยางจากต้นทำให้ผิวหนังพุพอง หากรับประทานจะทำให้อาเจียน ถ่ายเป็นเลือด ชักเกร็งและอาจเสียชีวิตจากภาวะการหายใจล้มเหลว


ฤดูพายุไซโคลนมหาสมุทรอินเดียตะวันตก-ใต้ พ.ศ. 2561–2562 เป็นฤดูกาลในปัจจุบันของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยจะเริ่มต้นอย่างเป็นทางการในวันที่ 15 พฤศจิกายน 2561 และไปสิ้นสุดลงในวันที่ 30 เมษายน 2562 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2562 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียงในการวิเคราะห์หลังพายุ (Post-storm analysis) ระบบพายุได้ถูกปรับเป็นพายุโซนร้อนกำลังปานกลาง แต่ไม่มีการตั้งชื่อให้กับพายุลูกนี้


title: ฤดูพายุไซโคลนมหาสมุทรอินเดียตะวันตก-ใต้ พ.ศ. 2561–2562

text: ภายในมหาสมุทรอินเดียตะวันตก-ใต้ พายุดีเปรสชันเขตร้อนและพายุดีเปรสชันกึ่งเขตร้อนจะถูกประมาณว่ามีความเร็วลมเแลี่ยภายใน 10 นาทีที่ 65 กม./ชม. โดยศูนย์อุตุนิยมวิทยาชำนัญพิเศษประจำภูมิภาคในเกาะลาเรอูว์นียง ฝรั่งเศส (RSMC ลาเรอูนียง) จะเป็นผู้กำหนดชื่อกับพายุ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในมอริเชียสและมาร์ดากัสการ์จะเป็นผู้ใช้ชื่อ โดยศูนย์เฝ้าระวังพายุหมุนเขตร้อนภูมิภาคย่อยในมอริเชียสจะใช้ชื่อกับพายุ เมื่อมันทวีกำลังแรงเป็นพายุโซนร้อนกำลังปานกลาง ในระหว่าง 55 องศาตะวันออก ถึง 90 องศาตะวันออก ถ้าพายุหมุนทวีกำลังแรงเป็นพายุโซนร้อนกำลังปานกลางในระหว่าง 30 องศาตะวันออก ถึง 55 องศาตะวันออกนั้นจะได้รับชื่อโดยศูนย์ย่อยในมาร์ดากัสการ์ ชื่อใหม่จะถูกใช้ในทุก ๆ ปี และแต่ละชื่อโดยปกติจะใช้เพียงครั้งเดียว ดังนั้นในปัจจุบันจึงไม่มีการถอดชื่อพายุ อย่างไรก็ตาม ชื่อที่ยังไม่ได้ใช้อาจถูกนำกลับมาใช้ไหม่ในฤดูกาลในอนาคต


text: ตารางนี้จะแสดงพายุหมุนเขตร้อนและพายุหมุนกึ่งเขตร้อนทั้งหมดในช่วงฤดู 2561–2562 ของมหาสมุทรอินเดียตะวันตก-ใต้ ซึ่งจะระบุข้อมูลพื้นฐานเกี่ยวกับความรุนแรง, ช่วงเวลา, ชื่อ, พื้นที่ที่ได้รับผลกระทบ, ซึ่งข้อมูลส่วนใหญ่มาจากศูนย์กลางอุตุนิยมวิทยากำหนดขอบเขตส่วนภูมิภาค (RSMC) ลาเรอูนียง, จำนวนผู้เสียชีวิต และผลกระทบ ซึ่งมาจากรายงาน ข่าว หรือหน่วยงานจัดการด้านภัยพิบัติแห่งชาติที่เกี่ยวข้อง และผลกระทบจะเป็นค่าเงินดอลลาร์สหรัฐ ค.ศ. 2018 หรือ 2019 (พ.ศ. 2561 หรือ 2562)


title: ศูนย์รับเรื่อง

text: ศูนย์รับเรื่อง () เป็นสำนักงานกลางที่มีไว้รับเรื่องหรือเป็นสื่อกลางที่เข้ามาทางโทรศัพท์เป็นจำนวนมาก การโทรศัพท์เข้ามา ทางบริษัทได้หาเจ้าหน้าที่ดูแลด้านการสนับสนุนสินค้าหรือตอบข้อสอบถามแก่ผู้บริโภค ส่วนการโทรศัพท์ออกจากศูนย์รับเรื่องนั้นจะดำเนินงานทางด้านการขายสินค้าและการบริการ (telemarketing), ชักชวนด้านการกุศล หรือบริจาคทางการเมือง, ทวงหนี้ และการสอบถามด้านการตลาด ศูนย์รับเรื่องยังเป็นศูนย์กลางการดูแลด้านการสื่อสารส่วนบุคคล ทั้งจดหมาย, แฟกซ์, ซอฟต์แวร์สนับสนุนแบบสด (live support software), สื่อสังคม, ระบบส่งข้อความทันที และอีเมล์


ฤดูพายุไซโคลนภูมิภาคออสเตรเลีย พ.ศ. 2561–2562 เป็นฤดูกาลในปัจจุบันที่มีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้จะเริ่มนับอย่างเป็นทางการ ในวันที่ 1 พฤศจิกายน พ.ศ. 2561 และไปสิ้นสุดในวันที่ 30 เมษายน พ.ศ. 2562 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2561 ถึง 30 มิถุนายน พ.ศ. 2562 และจะถูกนับรวมในฤดูกาลนี้ด้วย
ในระหว่างฤดูกาล พายุหมุนเขตร้อนจะถูกตรวจสอบโดยหนึ่งจากห้าศูนย์เตือนพายุหมุนเขตร้อน (TCWC) ที่ทำงานอยู่ภายในภูมิภาคนี้ ซึ่งสามจากห้าศูนย์ซึ่งกำกับการทำงานโดยสำนักงานอุตุนิยมวิทยาแห่งออสเตรเลีย ในเพิร์ท, ดาร์วิน และบริสเบน ในขณะที่อีกสองหน่วยงานจะถูกกำกับการทำงานโดยศูนย์บริการสภาพอากาศแห่งชาติปาปัวนิวกินี ใน พอร์ตมอร์สบี และสำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ใน จาการ์ตา ส่วนศูนย์ร่วมการเตือนภัยไต้ฝุ่นของสหรัฐอเมริกา และหน่วยงานบริการทางอุตุนิยมวิทยาแห่งชาติรวมถึงเมเทโอฟรานส์ จะตรวจสอบพายุในระหว่างฤดูกาล


title: ฤดูพายุไซโคลนภูมิภาคออสเตรเลีย พ.ศ. 2561–2562

text: ในช่วงเดือนตุลาคม ก่อนที่ฤดูกาลจะเริ่มต้นขึ้น สำนักอุตุนิยมวิทยาออสเตรเลีย (BOM) ได้ออกประกาศการคาดหมายฤดูกาลสำหรับพายุหมุนเขตร้อนในฤดูกาล พ.ศ. 2561–2562 โดยระบุว่าฤดูอย่างเป็นทางการจะมีช่วงตั้งแต่วันที่ 1 พฤศจิกายน 2561 ไปจนถึง 30 เมษายน 2562 การคาดหมายดังกล่าวเป็นการคาดหมายแบบรวมทั้งแอ่ง ประกอบด้วย ภูมิภาคตะวันออก เหนือ และตะวันตก รวมถึงภูมิภาคย่อยตะวันตกด้านเหนือ การพยากรณ์คำนึงถึงปัจจัยต่าง ๆ รวมถึงสภาวะเอลนิโญล่าสุดที่มีกำลังอ่อนถึงเป็นกลางในเขตร้อนของมหาสมุทรแปซิฟิก การคาดหมายแสดงถึงกิจกรรมโดยรวมภายในแอ่ง รวมถึงในภูมิภาคต่าง ๆ ซึ่งระบุว่ามีกิจกรรมของพายุใกล้เคียงถึงน้อยกว่าค่าเฉลี่ย สำหรับภูมิภาคตะวันตก คือบริเวณระหว่าง เส้นเมริเดียน 90 องศาตะวันออก ถึง 125 องศาตะวันออกนั้น สำนักอุตุนิยมวิทยาพยากรณ์ว่าจะมีกิจกรรมของพายุหมุนเขตร้อนต่ำกว่าค่าเฉลี่ย (7 ลูก) โดยมีโอกาสถึง 56% ที่จะมีพายุหมุนเขตร้อนเกิดขึ้นน้อยกว่าค่าเฉลี่ย ศูนย์เตือนพายุหมุนเขตร้อนเพิร์ท ยังตั้งข้อสังเกตไว้ด้วยว่ามีความเป็นไปได้ที่จะมีพายุหมุนเขตร้อนสองลูก โดยอย่างน้อยหนึ่งลูกที่เป็นพายุโซโคลนกำลังแรงส่งผลกระทบต่อรัฐเวสเทิร์นออสเตรเลีย สำหรับภูมิภาคย่อยตะวันตกด้านเหนือ บริเวณระหว่างเส้นเมริเดียน 125 องศาตะวันออก ถึง 142.5 องศาตะวันออก มีโอกาสที่จะมีพายุมากกว่าค่าเฉลี่ย 54% ส่วนภูมิภาคตะวันออก บริเวณระหว่างเส้นเมริเดียน 142.5 องศาตะวันออกถึง 160 องศาตะวันออก พยากรณ์ว่ามีกิจกรรมของพายุหมุนเขตร้อนใกล้เคียงค่าปกติ โดยมีโอกาส 60% ที่จะมีกิจกรรมของพายุหมุนเขตร้อนต่ำกว่าค่าเฉลี่ย


text: หย่อมความกดอากาศกำลังอ่อนก่อตัวขึ้นแถบศูนย์สูตรในมหาสมุทรอินเดีย ภายในพื้นที่รับผิดชอบของเมเตโอ-ฟร็องส์ในวันที่ 1 พฤศจิกายน โดยระบบหย่อมความกดอากาศต่ำได้ค่อย ๆ เคลื่อนตัวไปทางตะวันออก และแสดงให้เห็นถึงสัญญาณการทวีกำลังแรงขึ้นเพียงเล็กน้อย ในช่วงปลายของวันที่ 9 พฤศจิกายน พายุดีเปรสชันลูกก่อนหน้าในอ่าวเบงกอลได้ทวีกำลังแรงขึ้นเป็นพายุดีเปรสชันหมุนเร็ว บีโอบี 09 และเริ่มเคลื่อนตัวห่างออกไปและพบกับการบรรจบกันของการไหลของอากาศระดับต่ำที่สัมพันธ์กับการอ่อนกำลังของมัน โครงสร้างของระบบเริ่มจัดระบบได้อย่างมีประสิทธิภาพ และเมเตโอฟร็องส์ได้จัดให้ระบบเป็นการแปรปรวนของลมในเขตร้อน ไม่นานหลังจากนั้นระบบได้เคลื่อนตัวผ่านเส้นเมริเดียนที่ 90 องศาตะวันออก และเข้าสู่แอ่งภูมิภาคออสเตรเลีย โดยได้รับการจัดความรุนแรงของศูนย์เตือนพายุหมุนเขตร้อนจาการ์ตาเป็นพายุดีเปรสชันเขตร้อน ในวันที่ 10 พฤศจิกายน ตามเวลาท้องถิ่น ต่อมาศูนย์เตือนไต้ฝุ่นร่วมประเมินว่าการพัฒนาของหย่อมความกดอากาศต่ำนั้น อยู่ในระดับพายุโซนร้อนแล้วตามมาตราเฮอร์ริเคนแซฟเฟอร์–ซิมป์สัน และจึงได้ออกรหัสเรียกอย่างไม่เป็นทางการกับระบบว่า 04S ไม่กี่ชั่วโมงต่อมา ในเวลา 10:00 UTC (17:00 น. ตามเวลาในประเทศไทย) ระบบได้เคลื่อนตัวย้อนกลับไปทางตะวันตก และกลับเข้าสู่แอ่งมหาสมุทรอินเดียตะวันตก-ใต้ตามเดิม และมีการทวีกำลังขึ้นอย่างรวดเร็วเป็นพายุโซนร้อนกำลังแรง โดยได้รับชื่อจากเมเตโอ-ฟร็องส์ว่า "บูชรา" (Bouchra)


text: หลังจากที่พายุเคลื่อนตัวไปทางตะวันตกของเส้นขอบมหาสมุทรอินเดียตะวันตกด้านใต้อยู่เป็นเวลาหลายวัน ระบบได้เคลื่อนตัวกลับเข้ามาในภูมิภาคออสเตรเลียอีกครั้งในวันที่ 12 พฤศจิกายนโดยกลับเข้ามาในฐานะของพายุที่อ่อนกำลังลงอย่างมาก จากกำลังสูงสุดของตัวมันเอง และเหลือเพียงแค่เป็นความกดอากาศต่ำเขตร้อนเท่านั้น โดยหย่อมนี้จะอยู่ภายในแอ่งออสเตรเลียเพียงช่วงเวลาสั้น ๆ อีกครั้ง เนื่องจากเมเตโอ-ฟร็องส์ชี้ว่าระบบพายุไซโคลนบูชราเก่านี้ จะเคลื่อนตัวเลี้ยวกลับเข้าไปในด้านตะวันออกสุดของพื้นที่รับผิดชอบของหน่วยงานในวันที่ 13 พฤศจิกายน อีกหลายวันต่อมา สำนักอุตุนิยมวิทยาออสเตรเลียได้บันทึกว่า ระบบได้เคลื่อนตัวเลี้ยวกลับเข้าไปในแอ่งออสเตรเลียอีกครั้ง โดยมีระยะห่างจากหมู่เกาะโคโคสไปทางทิศตะวันตกเฉียงเหนือ 1,000 กม. ทำให้มันกลายเป็นความกดอากาศต่ำเขตร้อนที่เคลื่อนตัวเข้าและออกจากแอ่งออสเตรเลียถึงสามครั้ง ภายในเวลาเพียงห้าวัน


text: วันที่ 14 พฤศจิกายน สำนักอุตุนิยมวิทยาได้บันทึกว่ามีความกดอากาศต่ำเขตร้อนก่อตัวขึ้นในบริเวณพายุฝนฟ้าคะนอง ห่างจากเกาะคริสต์มาสไปทางทิศตะวันตกเฉียงเหนือ 490 กม. ซึ่งอยู่เหนือบริเวณที่มีน้ำทะเลที่อบอุ่นของเขตร้อนในมหาสมุทรอินเดีย นอกชายฝั่งของเกาะชวา มีการพยากรณ์ว่าระบบจะเคลื่อนตัวไปทางตะวันออกเฉียงใต้ และมีโอกาสปานกลางในการก่อตัวเป็นพายุหมุนเขตร้อนสำหรับข้อมูลเพิ่มเติมล่าสุด ดูที่:


text: ตั้งแต่ปี พ.ศ. 2551-52 มีรายชื่อเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุไซโคลนเขตร้อนที่ก่อตัวทั้งหมดในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบี


text: TCWC จาการ์ตา จะกำหนดชื่อของพายุไซโคลนเขตร้อนจากเส้นศูนย์สูตรที่ระยะ 11°ใต้ และระหว่าง 90°ตะวันออก ถึง 145°ตะวันออก เมื่อดีเปรสชันทวีความรุนแรงเป็นไซโคลนเขตร้อนในพื้นที่รับผิดชอบของ TCWC จาการ์ตา ศูนย์ก็จะเป็นผู้กำหนดชื่อของพายุจากรายการ


text: ถ้าพายุไซโคลนเขตร้อนพัฒนาขึ้นในตอนเหนือของ 11°ใต้ ระหว่าง 151°ตะวันออกถึง 160°ตะวันออก TCWC พอร์ตมอร์สบี จะเป็นผู้ประกาศใช้ชื่อพายุ โดยพายุบริเวณนี้จะก่อตัวได้ยากมากโดยครั้งล่าสุดที่มีการก่อตัวและพัฒนาของพายุคือเมื่อปี พ.ศ. 2550


title: สนามกีฬาโมลีนิวส์

text: สนามกีฬาโมลีนิวส์ () เป็นสนามฟุตบอลตั้งอยู่ที่เมืองวุลเวอร์แฮมป์ตันในเวสต์มิดแลนส์ ประเทศอังกฤษ และเป็นสนามเหย้าของสโมสรฟุตบอลวุลเวอร์แฮมป์ตันวอนเดอเรอส์มาตั้งแต่ปี ค.ศ. 1889 และยังเป็นสนามฟุตบอลแห่งแรกที่ถูกสร้างเพื่อใช้งานโดยสโมสรในฟุตบอลลีก สนามแห่งนี้เป็นสนามแห่งแรกในบริติชที่มีไฟสนาม เคยใช้จัดการแข่งขันระดับทวีปยุโรปในช่วงคริสต์ทศวรรษ 1950


title: สนามกีฬาโมลีนิวส์

text: ในช่วงต้นคริสต์ทศวรรษ 1990 สนามได้รับการปรับปรุงด้วยงบประมาณหลานล้านปอนด์ โมลีนิวส์ยังคงเป็นหนึ่งในสนามที่ใหญ่และทันสมัยที่สุดในอังกฤษ แม้ว่าจะถูกบดบังด้วยโครงการพัฒนาที่ดินอื่น ๆ ก็ตาม สนามเคยเป็นสนามเหย้าในบางโอกาสของทีมชาติอังกฤษชุดใหญ่และชุดอายุไม่เกิน 21 ปี และเคยใช้จัดการแข่งขันนัดชิงชนะเลิศเลกแรกของยูฟ่าคัพในปี ค.ศ. 1972


title: สนามกีฬาโมลีนิวส์

text: ปัจจุบันสนามโมลีนิวส์มีความจุ 32,050 ที่นั่ง แต่สถิติผู้เข้าชมสูงสุดอยู่ที่ 61,315 คน แผนพัฒนาระยะแรกริเริ่มในปี ค.ศ. 2010 กับงบประมาณ 40 ล้านปอนด์ในการปรับปรุงสนามให้มีความจุเพิ่มขึ้นเป็น 38,000 ที่นั่ง โครงการระยะแรกคืออัฒจันทร์สตันคัลลิส ซึ่งเสร็จสมบูรณ์ในปี ค.ศ. 2012 ส่วนอีกสองระยะถัดมาได้ถูกเลื่อนออกไปเพราะงบประมาณที่ถูกนำไปใช้ในการพัฒนาระบบเยาวชน นอกจากนี้ยังมีโครงการระยะยาวที่จะเพิ่มความจุให้ถึง 50,000 ที่นั่ง


title: ขุนแผนแสนสะท้าน

text: ขุนแผนแสนสะท้าน เป็นละครโทรทัศน์ไทยที่สร้างขึ้นในปี พ.ศ. 2560 กล่าวถึงตัวละคร ขุนแผน ตัวละครเอกในเรื่อง ขุนช้างขุนแผน นำแสดงโดย ณ พบ ประสบลาภ, กัญจน์อมล เคล้าจิตพูลสุข, อภิรักษ์ ตั้งสถาพรพันธ์, ศิฐฑา ตาบโกไสย, โอฬาร ชูชาญ, หาญณรงค์ กัสสุมาโส ออกอากาศทางช่องจ๊ะทิงจา ออกอากาศเป็นตอนๆ โดยมีขุนแผน, โหงพราย, กุมารทอง และทหารทั้ง 3 ของขุนแผน เป็นตัวละครหลัก


title: ขุนแผนแสนสะท้าน

text: ในสมัยอยุธยา รัชสมัยของสมเด็จพระพันวษา "ขุนแผน" ได้รับชัยชนะในสงครามกลับมา ขุนแผนจึงได้ยศเป็นพระสุรินทร์ฤๅชัย เจ้าเมืองกาญจนบุรี แต่การเป็นเจ้าเมืองครั้งนี้ก็ไม่ง่ายนัก เพราะเขาต้องพบกับเจ้าเมืองเถื่อน และเหล่าศัตรูที่หวังอยากครองเมืองกาญจนบุรี และสังหารเขาเสีย ขุนแผนจึงต้องพยายามเอาชนะใจประชาชน และจัดการคนร้ายที่ทำผิดกฎหมายให้สิ้น


title: นีล อีเทอริดจ์

text: นีล ลีโอนาร์ด ดูลา อีเทอริดจ์ (; ชื่อเกิด นีล ลีโอนาร์ด อีเทอริดจ์; 7 กุมภาพันธ์ ค.ศ. 1990) เป็นนักฟุตบอลอาชีพชาวฟิลิปปินส์ ปัจจุบันเล่นตำแหน่งผู้รักษาประตูให้กับคาร์ดิฟฟ์ซิตีและทีมชาติฟิลิปปินส์


title: นีล อีเทอริดจ์

text: โดย นีล อีเทอริดจ์ เป็นผู้เล่นชาวฟิลิปปินส์คนแรกที่ได้เล่นในพรีเมียร์ลีก


title: การศึกษาในประเทศฟินแลนด์

text: การศึกษาในประเทศฟินแลนด์ เป็นระบบการศึกษาที่มีอาหารอุดหนุนครึ่งหนึ่งแก่นักเรียนเต็มเวลา ระบบการศึกษาปัจจุบันในประเทศฟินแลนด์ประกอบด้วยโปรแกรมรับเลี้ยงเด็ก (สำหรับทารกและเด็กวัยหัดเดิน) และ "ก่อนวัยเรียน" หนึ่งปี (หรือโรงเรียนอนุบาลสำหรับเด็กวัย 6 ขวบ) ส่วนโรงเรียนสำหรับเด็กที่มีความสามารถทุกระดับขั้นพื้นฐานบังคับเก้าปี (เริ่มตอนอายุเจ็ดขวบและสิ้นสุดเมื่ออายุสิบหกปี) หลังมัธยมศึกษาตอนต้นแบ่งเป็นสายวิชาการและอาชีวศึกษา สำหรับอุดมศึกษา (มหาวิทยาลัยและมหาวิทยาลัยวิทยาศาสตร์ประยุกต์) และการศึกษา (ตลอดชีวิต, อย่างต่อเนื่อง) สำหรับผู้ใหญ่ ยุทธศาสตร์ของฟินแลนด์มีเพื่อให้บรรลุความเสมอภาคและความเป็นเลิศด้านการศึกษาบนพื้นฐานของการสร้างระบบโรงเรียนที่มีการเลือก, การติดตาม และการสตรีมนักเรียนในระหว่างการศึกษาขั้นพื้นฐานทั่วไป ส่วนหนึ่งของยุทธศาสตร์คือการแพร่กระจายเครือข่ายโรงเรียนเพื่อให้นักเรียนมีโรงเรียนใกล้บ้านของพวกเขาเมื่อใดก็ตามที่เป็นไปได้ หรือหากเป็นไปไม่ได้ เช่น ในพื้นที่ชนบท ก็อำนวยบริการขนส่งฟรีไปยังโรงเรียนอย่างแพร่หลายมากขึ้น รวมถึงการศึกษาพิเศษในห้องเรียน และความพยายามในการเรียนการสอนเพื่อลดผลสัมฤทธิ์ทางการเรียนที่ต่ำ ซึ่งถือเป็นระบบการศึกษาแบบนอร์ดิกทั่วไป


title: การศึกษาในประเทศฟินแลนด์

text: หลังจากสำเร็จการศึกษาขั้นพื้นฐานเป็นเวลา 9 ปีในโรงเรียนสำหรับเด็กที่มีความสามารถทุกระดับแล้ว นักเรียนได้รับอนุญาตให้ทำทุกอย่างที่ต้องการ นักเรียนที่อายุ 16 ปีอาจเลือกที่จะเรียนต่อในระดับมัธยมศึกษาในสายวิชาการ ("lukio") หรือสายอาชีวศึกษา ("ammattikoulu") ซึ่งทั้งสองอย่างนี้มักใช้เวลาสามปีและให้คุณวุฒิเพื่อศึกษาต่อระดับอุดมศึกษา การศึกษาระดับอุดมศึกษาแบ่งออกเป็นมหาวิทยาลัยและโรงเรียนโปลีเทคนิค ("ammattikorkeakoulu" หรือที่เรียกว่า "มหาวิทยาลัยวิทยาศาสตร์ประยุกต์") มหาวิทยาลัยมอบคุณวุฒิบัณฑิตและปริญญาเอก สมัยก่อน เฉพาะผู้สำเร็จการศึกษาจากมหาวิทยาลัยเท่านั้นที่สามารถได้รับวุฒิสูงกว่าปริญญาตรี อย่างไรก็ตาม ตั้งแต่การดำเนินงานของกระบวนการโบโลญญา ผู้ที่สำเร็จปริญญาตรีทุกคนสามารถมีสิทธิ์ได้รับการศึกษาต่อสำหรับการศึกษาทางวิชาการเพิ่มเติม โดยมีมหาวิทยาลัย 17 แห่ง และมหาวิทยาลัยวิทยาศาสตร์ประยุกต์ 27 แห่งในประเทศ


title: การศึกษาในประเทศฟินแลนด์

text: ดัชนีการศึกษาที่เผยแพร่ดัชนีการพัฒนามนุษย์ของสหประชาชาติในปี ค.ศ. 2008 ได้อิงข้อมูลจากปี ค.ศ. 2006 ระบุฟินแลนด์ที่ค่าดัชนี 0.993 ซึ่งอยู่ในจำนวนที่สูงที่สุดในโลก เท่ากับประเทศเดนมาร์ก, ออสเตรเลีย และนิวซีแลนด์เป็นครั้งแรก กระทรวงการศึกษาของฟินแลนด์ถือว่าเป็นความสำเร็จของ "ระบบการศึกษา (การศึกษาขั้นพื้นฐานที่สม่ำเสมอสำหรับกลุ่มอายุทั้งหมด), ครูที่มีความสามารถสูง และอิสรภาพที่มอบแก่โรงเรียน"


title: การศึกษาในประเทศฟินแลนด์

text: ประเทศฟินแลนด์ได้รับการจัดอันดับสูงอย่างต่อเนื่องในการศึกษาของโครงการประเมินผลนักเรียนร่วมกับนานาชาติ ซึ่งเปรียบเทียบระบบการศึกษาระดับประเทศในระดับสากล แม้ว่าในช่วงไม่กี่ปีที่ผ่านมาฟินแลนด์ได้ถูกแทนที่จากด้านบนสุด ในการศึกษาปี ค.ศ. 2012 ประเทศฟินแลนด์ครองอันดับที่หกในการอ่าน, อันดับที่สิบสองในวิชาคณิตศาสตร์ และอันดับที่ห้าในวิชาวิทยาศาสตร์ ในขณะที่กลับมาในส่วนการศึกษาปี ค.ศ. 2003 ประเทศฟินแลนด์ได้อันดับหนึ่งด้านวิทยาศาสตร์และการอ่าน และอันดับที่สองในด้านคณิตศาสตร์ นอกจากนี้ การศึกษาระดับอุดมศึกษาของประเทศฟินแลนด์ได้รับการจัดอันดับเป็นอันดับที่หนึ่งจากสภาเศรษฐกิจโลก


title: การศึกษาในประเทศฟินแลนด์

text: ในขณะที่มีการเฉลิมฉลองความสำเร็จโดยรวม ช่องว่างระหว่างเพศของฟินแลนด์เกี่ยวกับการสอบการอ่านในปี ค.ศ. 2012 ของโครงการประเมินผลนักเรียนร่วมกับนานาชาติได้รับการระบุไว้ในรายงานของสถาบันบรูคิงส์ในปี ค.ศ. 2015 อย่างไรก็ตามสิ่งเหล่านี้สามารถเปลี่ยนไปกับหลายปัจจัย เช่น การเลือกสาขาวิชาที่แต่ละเพศเข้ามา ประสิทธิภาพของเด็กชายวัย 15 ปีที่สอบข้อเขียนนั้นไม่แตกต่างกันอย่างมีนัยสำคัญจากค่าเฉลี่ยขององค์การเพื่อความร่วมมือและการพัฒนาทางเศรษฐกิจ และค่าเบี่ยงเบนมาตรฐานที่ 0.66 ตามหลังหญิงสาวในวัยเดียวกัน


title: การศึกษาในประเทศฟินแลนด์

text: ทั้งนี้ รัฐบาลของเยอรกิ กาไตเนน, อเล็กซานเดอร์ สตุบบ์ และยูฮา สิปีลา ได้ตัดกองทุนการศึกษาในประเทศฟินแลนด์ในช่วงปี ค.ศ. 2011–2018 รวมมูลค่า 1.5 พันล้านยูโร โดยมีจำนวนพนักงานมหาวิทยาลัยและวิทยาลัยลดลงมากกว่า 7,500 คน


title: การศึกษาในประเทศฟินแลนด์

text: ฝ่ายบริหารการศึกษาฟินแลนด์


title: การศึกษาในประเทศฟินแลนด์

text: องค์กรระหว่างประเทศ


title: การศึกษาในประเทศฟินแลนด์

text: ข่าว


title: การศึกษาในประเทศฟินแลนด์

text: อื่น ๆ


ไทยแลนด์ อเมเจอร์ลีก ฤดูกาล 2561 โซนภาคตะวันตกตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 8 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันตกตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4


title: แองกัส โอลกิลวี

text: เซอร์แองกัส โอลกิลวี () เกิดเมื่อวันที่ 14 กันยายน 2471 เป็นบุตรชายคนที่ 2 ของ พันเอกเดวิด โอลกิลวี เอิร์ลที่ 12 แห่งแอร์รีย์ กับ เลดีอเล็กซานดรา โค๊ก เขาเป็นหลานชายของ โทมัส โค๊ก เอิร์ลที่ 3 แห่งเลสเตอร์ ผ่านทางสายมารดา โดยครอบครัวของเขานั้นมีความสินทกับพระราชวงศ์อังกฤษอยู่แล้วเนื่องจาก มาเบลล์ โอลกิลวี เคาน์เตสแห่งแอร์รีย์ ผู้เป็นย่าของแองกัสเป็นนางสนองพระโอษฐ์ของแมรีแห่งเทก สมเด็จพระราชินีแห่งสหราชอาณาจักร และพ่อของเขานั้นเป็นคนสนิทของ สมเด็จพระเจ้าจอร์จที่ 6 แห่งสหราชอาณาจักร พระราชยิดาใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน เขายังเป็นญาติใน ไดอานา มิตฟอร์ด กับ พาเมลา แฮร์ริแมน นักการทูตของสหราชอาณาจีกรประจำประเทศฝรั่งเศส


title: แองกัส โอลกิลวี

text: เขาได้รับการศึกษาที่โรงเรียนเฮตดาวน์ ณ เมืองอาร์กก็อต มลฑลเบิร์กเชียร์ และระดับอุดมศึกษาที่วิทยาลัยอีตัน ระหว่างปี 2489 และปี 2491 ต่อมาเขาได้รับหน้าที่ในฐานะเจ้าหน้าที่หัวหน้าองค์รักษ์ และจบปริญญาตรีในสาขาปรัชญาการเมืองและเศรษฐศาสตร์ ต่อมาเขาทำงานเป็นผู้ประกอบการธุรกิจการลงทุนของประเทศอังกฤษ


title: แองกัส โอลกิลวี

text: ต่อมาเขาแต่งงานกับ เจ้าหญิงอเล็กซานดรา เลดีโอกิลวี พระธิดาใน เจ้าชายเอ็ดเวิร์ด ดยุกแห่งเคนต์ พระราชนัดดาใน พระเจ้าจอร์จที่ 5 แห่งสหราชอาณาจักร เมื่อวันที่ 24 เมษายน 2506 มีบุตร-ธิดา 2 คนคือ


title: แองกัส โอลกิลวี

text: เขาเสียชีวิตเมื่อวันที่ 26 ธันวาคม 2547 สิริอายุรวม76 ปี ศพของเขาถูกฝังในโบสถ์จอร์จวินด์เซอร์


title: คนเล็กตัดห้าเอ

text: คนเล็กตัดห้าเอ (อังกฤษ: The Tricky Master) เป็นภาพยนตร์ สัญชาติจีน สร้างขึ้นเมื่อปี ค.ศ. 1999 กำกับโดย หว่อง จิง นำแสดงโดย โจว ซิงฉือ, จาง เจียฮุย, อู๋ จวินหรู, หว่อง จิง, เคลลี หลิน, กวน สิ่วเหม่ย์


title: กวน สิ่วเหม่ย์

text: กวน สิ่วเหม่ย์ ( ) เป็นนักแสดงชาวจีน มีผลงานเด่นคือ คนเล็กตัดห้าเอ, เจ้าพ่อกวางตุ้ง


title: เฉิน เป่าเหลียน

text: เฉิน เป่าเหลียน ( ) (เกิด 23 พฤษภาคม ค.ศ. 1973 - 31 กรกฎาคม ค.ศ. 2002) เป็นนักแสดงภาพยนตร์อีโรติกชาวจีน ซึ่งมีชื่อภาษาอังกฤษที่คนทั่วไปรู้จักคือ "พอลลีน ชาน" ()


title: เฉิน เป่าเหลียน

text: เธอเข้าประกวดมิสเอเชียเมื่อปี ค.ศ. 1990 ถึงแม้จะไม่ได้รางวัลชนะเลิศค แต่ก็ได้รับความสนใจจากบรรดาชาวฮ่องกง และผู้สร้างภาพยนตร์ จนได้มีโอกาสเข้าวงการบันเทิง และโด่งดังขึ้นมากับภาพยนตร์ประเภทวาบหวิว กลายเป็นราชินีแห่งภาพยนตร์เกรด 3 อีกคนในยุคนั้น ทำให้เธอประสบความสำเร็จถึงขั้นได้รับการยกย่องเป็น เซ็กส์ซิมโบล (Sex Symbol) แห่งยุค เธอมีผลงานในแนวดังกล่าวมากกว่า 25 เรื่องเลยทีเดียว


title: เฉิน เป่าเหลียน

text: ในปี ค.ศ. 1992 ขณะที่กำลังมีชื่อเสียงนั่นเอง เธอได้พบกับมหาเศรษฐีชาวไต้หวัน หวง เจินจง ( ) ที่อายุมากกว่าเธอ 33 ปี ในตอนนั้นมีข่าวว่าเธอได้กลายเป็นภรรยาน้อยของเขา จนกระทั่งเขาต้องออกมาแก้ข่าว บอกว่าระหว่างตนเองกับดาราสาวคนสวยไม่ได้มีความสัมพันธ์อะไรไปมากกว่าการเป็นพ่อบุญธรรมกับลูกสาวเท่านั้น อย่างไรก็ตาม สื่อกลับพบว่าทั้งสองมีพฤติกรรมแสดงความใกล้ชิดสนิทสนมมากขึ้นเรื่อยๆ และเกินเลยไปจากคำว่า"พ่อกับลูกสาว"อย่างที่ฝ่ายชายกล่าวอ้าง จนกระทั่งตัวของหวงต้องออกมายืนยันอีกครั้ง ว่าแม้เขาจะหลับนอนบนเตียงเดียวกับหญิงสาวอายุน้อยคราวลูกคนนี้มากกว่า 50 ครั้ง แต่เขาและเธอก็ไม่เคยมีความสัมพันธ์ทางเพศต่อกันแต่อย่างใด


title: เฉิน เป่าเหลียน

text: จนกระทั่งปลายยุค 1990s ชีวิตของเธอจึงเริ่มประสบปัญหาขึ้นมาเรื่อยๆ อาชีพในวงการภาพยนตร์ของเธอเริ่มมีน้อยลง ขณะเดียวกันก็มีข่าวว่าราชินีหนังเกรดสามคนนี้เริ่มใช้ยาเสพติดอย่างหนัก และหมกตัวอยู่ในไนท์คลับบ่อยครั้งขึ้นเรื่อยๆ


title: เฉิน เป่าเหลียน

text: ในตอนนั้นมีข่าวว่า หวง เจินจง รู้สึกเสียใจกับชีวิตที่ดิ่งลงเหวของหญิงสาวคนสนิทมาก เขาพยายามช่วยเหลือด้วยการส่งเธอไปเรียนต่อที่ประเทศอังกฤษ หวังว่าจะช่วยเปลี่ยนแปลงอะไรได้บ้าง แต่สุดท้ายเธอก็โดนไล่ออกจากโรงเรียน หลังทำผิดกฏต่าง ๆ หลายครั้ง เธอจึงผลาญเงินที่ควรจะเป็นค่าใช้จ่ายในการศึกษาไปกับเรื่องฟุ่มเฟือยต่างๆ แทน จนหวง เจินจง โมโหกับสิ่งที่เกิดขึ้นมา ถึงขั้นยุติความสัมพันธ์ทั้งหมดกับเธอ


title: เฉิน เป่าเหลียน

text: ในปี ค.ศ. 1999 เฉินเป่าเหลียน เดินทางไปไต้หวันเพื่อขอคืนดีกับ หวง เจินจง แต่เขาก็ยังปฏิเสธ หลังจากนั้นอีกสามปี ดาราสาวที่ได้ชื่อว่าเป็นอดีตราชินีหนังเกรดสาม จึงตัดสินใจฆ่าตัวตายด้วยการกระโดดลงมาจากชั้นที่ 24 ของอพาร์ตเมนต์แห่งหนึ่งในกรุงปักกิ่ง และเสียชีวิตลงในวันที่ 31 ก.ค. 2002


title: เฉิน เป่าเหลียน

text: ในจดหมายลาตาย เฉินเป่าเหลียน ที่ตอนนั้นอายุได้ 29 ปี เปรยถึงปัญหาการป่วยเป็นโรคซึมเศร้า ว่าเป็นเหตุผลที่ทำให้เธอรู้สึกว่าไม่สามารถมีชีวิตอยู่ต่อไปได้อีกแล้ว เธอยังขอบคุณไปถึง หวง เจินจง กับสิ่งที่เขาทำ และขอร้องให้ทุกคนช่วยตามหาพ่อของลูกให้เธอด้วย


title: เฉิน เป่าเหลียน

text: ว่ากันว่า ในตอนนั้น หวง เจินจง เสียใจกับเรื่องที่เกิดขึ้นมาก ต่อมาเขายังยอมรับว่าตนเองยังคงมีรูปของ เฉินเป่าเหลียน อยู่ข้างๆ เตียงนอนเพื่อระลึกถึงเธอ จนในเดือน ก.พ. 2004 เขาจึงจากไปหลังจากโดนรุมเร้าจากโรคเบาหวานอยู่นาน เมื่ออายุได้ 64 ปี


title: เฉิน เป่าเหลียน

text: ในตอนนั้นมีข่าวลือออกมาว่า พ่อของลูก เฉินเป่าเหลียน อาจจะเป็นดีเจหนุ่มอายุ 25 ปี คนหนึ่งจากไทเป แต่ก็ไม่มีใครสามารถติดต่อเพื่อพูดคุยกับเขาได้ อย่างไรก็ตาม ในตอนนี้เมื่อเรื่องราวต่างๆ ได้ผ่านไปถึง 10 ปีเต็มทายาทของดาราสาวคนสวยเติบโตขึ้นมามาก สื่อในฮ่องกงกลับเชื่อว่าสุดท้ายแล้วอาจจะเป็น หวง เจินจง นั่นเองที่เป็นพ่อของลูก เพราะใบหน้าของเด็กกับเขาช่างดูละม้ายคล้ายคลึงกันเหลือเกิน


title: เฉิน เป่าเหลียน

text: โดยปัจจุบันทายาทของดาราสาวอยู่ในการดูแลของ หวน จี ผู้จัดการของ หวัง เฟย ซึ่งรู้จักคุ้นเคยกับ เธอเป็นอย่างดี โดย หวน จี ตัดสินใจอุปการะเลี้ยงดูเป็นลูกบุญธรรมตั้งแต่เด็กอายุเพียง 15 เดือนเท่านั้น และเลี้ยงดูเหมือนลูกแท้ๆ มาตลอด


title: เฉิน เป่าเหลียน

text: ข่าวจากฮ่องกงระบุว่า เนื่องจากลูกชายของ เฉินเป่าเหลียน ลืมตาดูโลกก่อนกำหนด สุขภาพของเขาจึงไม่ค่อยแข็งแรงนัก เมื่อตอนแรกเกิดก็เคยมีภาวะปอดบวม หวน จี ต้องใช้เงินในการรักษาพยาบาลไปไม่น้อย นอกจากนั้นยังมีข่าวอีกว่า หวัง เฟย เองก็ช่วยเหลือด้านการเงินในการรักษาให้กับเด็ก รวมถึงช่วยเหลือค่าใช้จ่ายเรื่องการศึกษา และอื่นๆ ที่จำเป็นอีกด้วย


title: เฉิน เป่าเหลียน

text: รายงานข่าวระบุว่า ในวัย 10 ขวบลูกชายของ เฉินเป่าเหลียน มีผลการเรียนที่ไม่ดีนัก และค่อนข้างจะเป็นเด็กดื้อรั้้น


title: เฉิน เป่าเหลียน

text: สำหรับ หวนจี นอกจากทำงานกับหวังเฟยมานานแล้ว เธอยังเป็นผู้จัดการของนักแสดงชาวไต้หวัน เชอรีล หยาง, นักร้องชื่อดัง เฟธ หยาง และเป็นผู้อำนวยการสร้างภาพยนตร์ รวมถึงจัดคอนเสิร์ตที่ประสบความสำเร็จของวงการ ซึ่งทำให้ต้องมีงานยุ่งอยู่ตลอด และไม่ค่อยมีเวลาให้กับลูกนัก แต่เธอก็พยายามพาลูกชายไปดูคอนเสิร์ต หรืองานเปิดตัวหนัง เมื่อมีเวลาว่าง นอกจากนั้น ก็ยังพยายามหาเวลาว่างในช่วงสุดสัปดาห์ให้กับลูกคนนี้มากที่สุดเท่าที่จะเป็นไปได้ เพื่อทดแทนสิ่งที่แม่ของเธอไม่มี


title: ราชการข่าวกรองลับ

text: ราชการข่าวกรองลับ (, SIS) ยังเป็นที่รู้จักอีกชื่อว่า เอ็มไอ-6 เป็นหน่วยข่าวกรองต่างประเทศของรัฐบาลสหราชอาณาจักร มอบหมายหน้าที่ส่วนใหญ่ให้กับกลุ่มจารชนที่แฝงตัวอยู่นอกประเทศต่าง ๆ และวิเคราะห์การข่าวกรองทางมนุษย์ () ในการสนับสนุนความมั่นคงแห่งชาติของสหราชอาณาจักร เอ็สไอเอ็สเป็นสมาชิกของชุมชนข่าวกรองของประเทศและหัวหน้านั้นมีหน้าที่รายงานตรงต่อรัฐมนตรีว่าการกระทรวงต่างประเทศของประเทศ


title: ราชการข่าวกรองลับ

text: ก่อตั้งขึ้นในปี ค.ศ. 1909 เป็นส่วนหนึ่งของสำนักงานราชการลับ (Secret Service Bureau ) มีความเชี่ยวชาญเฉพาะด้านข่าวกรองต่างประเทศ ส่วนที่มีประสบการณ์ได้รับการเติบโตมากขึ้นในสงครามโลกครั้งที่หนึ่ง และได้เปลี่ยนชื่อที่เป็นอยู่ในปัจจุบันอย่างเป็นทางการในปี ค.ศ. 1920 ชื่อที่เรียกว่า เอ็มไอ-6 (ย่อมาจาก การข่าวกรองทางทหาร, ส่วนที่ 6-Military Intelligence, Section 6) ริเริ่มเป็นธงแบบจดทะเบียนได้สะดวกในช่วงสงครามโลกครั้งที่สอง เมื่อเอ็สไอเอ็สได้เป็นที่รู้จักกันในหลายชื่อ; ยังคงมีการใช้เสมอในทุกวันนี้ การมีอยู่ของเอ็สไอเอ็สยังไม่ได้รับการรับรองอย่างเป็นทางการจนถึงปี ค.ศ. 1994 ในปีนั้น พระราชบัญญัติราชการข่าวกรอง ค.ศ. 1994 (ISA) ได้รับการแนะนำให้กับรัฐสภา เพื่อตั้งองค์กรดังกล่าวเป็นไปตามกฏหมายจากครั้งแรก; ปัจจุบัน เอ็สไอเอ็สอยู่ภายใต้การกำกับดูแลของรัฐบาลโดยศาลอำนาจการสอบสวน (Investigatory Powers Tribunal) และคณะกรรมการข่าวกรองและความมั่นคงของรัฐสภา (Parliamentary Intelligence and Security Committee)


title: ราชการข่าวกรองลับ

text: บทบาทที่สำคัญของเอ็สไอเอ็สคือ การต่อต้านการก่อการร้าย การต่อต้านการแพร่กระจายอาวุธร้ายแรง เช่น อาวุธนิวเคลียร์ และ อาวุธอานุภาพทำลายล้างสูง และอื่นๆ การให้ความรู้ทางด้านข่าวกรองเพื่อสนับสนุนความปลอดภัยทางไซเบอร์ และสนับสนุนความมั่นคงต่างประเทศเพื่อทำลายการก่อการร้ายและความเคลื่อนไหวของอาชญากรรมอื่นๆ ซึ่งแตกต่างจากองค์กรหลักพี่น้อง, ราชการความมั่นคง (เอ็มไอ-5) และสำนักงานใหญ่การสื่อสารของรัฐบาล (Government Communications Headquarters (GCHQ)) เอ็สไอเอ็สทำงานเฉพาะในการรวบรวมข่าวกรองต่างประเทศ ไอเอ็สเอได้อนุญาติให้ดำเนินการเฉพาะกับบุคคลภายนอกในเกาะอังกฤษ การปฏิบัติหน้าที่ของเอ็สไอเอ็สบางคนตั้งแต่ปี ค.ศ. 2000 ได้จูงใจความขัดแย้งครั้งสำคัญ เช่น การกระทำที่ถูกกล่าวหาว่าเป็นการทรมานและกระทำการวิสามัญ


title: ราชการข่าวกรองลับ

text: ตั้งแต่ปี ค.ศ. 1995 เอ็สไอเอ็สได้ตั้งสำนักงานใหญ่ในตึกเอ็สไอเอ็สในกรุงลอนดอน บนฝั่งใต้ของแม่น้ำเทมส์


title: ยุทธการที่เกเต๋ง

text: ยุทธการที่เกเต๋ง () การปะทะกันระหว่างรัฐ วุยก๊ก และ จ๊กก๊ก ใน ค.ศ. 228 ระหว่าง ยุคสามก๊ก ของจีน การรบเป็นส่วนหนึ่งของ การบุกขึ้นเหนือของจูกัดเหลียง ครั้งที่ 1 นำโดย อัครมหาเสนาบดี–ผู้สำเร็จราชการแห่งจ๊กก๊ก จูกัดเหลียง หรือ ขงเบ้ง ไปโจมตีวุย การรบครั้งนี้จบลงด้วยชัยชนะของวุย


title: ยุทธการที่เกเต๋ง

text: จูกัดเหลียงเริ่มต้นส่งขุนพล จูล่ง และ เตงจี๋ ไปโจมตีวุย ส่วนเขานำทัพเคลื่อนไปยังเขากิสาน โจยอย จักรพรรดิแห่งวุยย้ายไป ฉางอัน และส่ง เตียวคับ ไปโจมตีจูกัดเหลียงขณะเดียวกันก็ได้ส่ง โจจิ๋น ไปต่อต้านจูล่ง จูกัดเหลียงเลือกขุนพล ม้าเจ๊ก และ อองเป๋ง ไปตอบโต้เตียวคับ


title: กณิณ ปัทมนันถ์

text:
กณิณ ปัทมนันถ์ ชื่อเกิด กานต์ และ คมสันต์ อรุณเรืองสวัสดิ์ ชื่อเล่น ดนฐ์ หรือ ดนฐ์ กณิณ ปัทมนันถ์ นักแสดงชาวไทย เป็นคน จังหวัดกรุงเทพมหานคร จบจาก มหาวิทยาลัยรังสิต เริ่มเข้าวงการบันเทิง
เดินแบบและถ่ายแบบโฆษณาอื่นๆ เคยทำงานบริษัท อาร์เอส มาก่อน และเส้นทางเข้าสู่การเป็นนักแสดงโดย มีเอ ศุภชัย ศรีวิจิตร พาๆไปแคสติ้งเป็นนักแสดงสังกัด ช่อง 3 และเป็นนักแสดง ช่อง 3 หลังจากนั้นหมดสัญญากับทาง ช่อง 3 แล้วย้ายไปเป็นนักแสดงสังกัด ช่อง 7 HD และเป็นนักแสดงในสังกัด ช่อง 7 HD ณ ปัจจุบัน มีผลงาน อาทิ ไฟมาร, ลิขิตริษยา, เจ้าสาวจำยอม จนเป็นนักแสดงหนุ่มมีความสามารถและมีฝีมืออีกด้วย


title: แอล.เอ.เอ็ม.บี.

text: แอล.เอ.เอ็ม.บี. () เป็นไลน์แฟชั่นของนักร้องชาวอเมริกัน เกว็น สเตฟานี นักร้องนำวงโนเดาต์ เป็นไลน์เครื่องแต่งกายและเครื่องประดับแฟชั่น ก่อตั้งเมื่อปี ค.ศ. 2003 และได้แสดงบนรันเวย์ครั้งแรกในปี 2004 ผลิตเครื่องแต่งกายเช่น รองเท้า นาฬิกา กระเป๋า และน้ำหอม ที่เรียกว่า "แอล." (L.) เป็นตัวย่อจากอัลบัมเดี่ยวเปิดตัวของเธอ "เลิฟ. แอนเจิล. มิวสิก. เบบี."


title: แอล.เอ.เอ็ม.บี.

text: ไลน์แฟชั่นนี้ได้รับอิทธิพลจากแฟชั่นหลากหลายวัฒนธรรม อย่างเช่น กัวเตมาลา, ญี่ปุ่น, อินเดีย และจาเมกา ตัวสเตฟานีเองมาจากครอบครัวช่างตัดเย็บเสื้อผ้าผู้หญิง นี่จึงเป็นแรงบันดาลใจให้เธอออกไลน์แฟชั่นเป็นของตัวเอง ไลน์แฟชั่นนี้ประสบความสำเร็จในหมู่ผู้มีชื่อเสียงที่ต่างสวมใส่กัน เช่น เทรี แฮตเชอร์, นิโคล คิดแมน, แพรีส ฮิลตัน และสเตฟานีเอง ไลน์แฟชั่นนี้ได้เปิดตัวบนรันเวย์ครั้งแรกช่วงคอลเลกชันฤดูใบไม้ผลิปี ค.ศ. 2004 และประสบความสำเร็จในกระแสหลักที่สัปดาห์แฟชั่นนิวยอร์กปี 2005 ณ จุดนี้ มีรายได้รวมประจำปี 90 ล้านเหรียญสหรัฐ


title: วัฒนธรรมญี่ปุ่น

text: วัฒนธรรมญี่ปุ่น มีประวัติศาสตร์อันยาวนานมากกว่า 1 พันปี ตั้งแต่ยุคโจมง ยุคก่อนประวัติศาสตร์ของญี่ปุ่น ไปจนถึงวัฒนธรรมร่วมสมัยยุคใหม่ ที่ได้รับอิทธิพลจากวัฒนธรรมเอเชีย ยุโรป และอเมริกาเหนือ ซึ่งได้รับอิทธิพลอย่างมากจากจีนที่ยังคงปรากฏชัดในวัฒนธรรมดั้งเดิมของญี่ปุ่น ด้วยที่ประเทศจีนเป็นมหาอำนาจทางประวัติศาสตร์ในภูมิภาค อันส่งผลให้ญี่ปุ่นรับอิทธิพลมาหลายส่วนของวัฒนธรรมจีน โดยผ่านทางเกาหลีก่อน จนได้รับอิทธิพลแลกเปลี่ยนโดยตรงในช่วงราชวงศ์สุยและราชวงศ์ถัง


title: วัฒนธรรมญี่ปุ่น

text: ประชากรชาวญี่ปุ่นตัดขาดจากโลกภายนอกในช่วงรัฐบาลโชกุนโทกูงาวะ หลังจากที่ญี่ปุ่นรุกรานจักรวรรดิจีน จนการมาถึงของเรือสีดำ (Black Ships) และยุคเมจิ ปัจจุบันวัฒนธรรมญี่ปุ่นถือเป็นหนึ่งในวัฒนธรรมที่โดดเด่นที่สุดของโลก เนื่องจากการเข้าถึงของวัฒนธรรมสมัยนิยมได้จากทั่วโลก


title: เดอะซีรีส์ คนนี้ที่รอคอย

text:
เดอะซีรีส์ คนนี้ที่รอคอย () เป็นละครโทรทัศน์ไทยในปี พ.ศ. 2561 ประเภทละครชุดแนวชีวิต ผลิตโดยเคทีวี บรอดแคสติง เขียนบทโทรทัศน์ สุขสามัคคี / ภัทรวุฒิ สุขสามัคคี, ณ. อิสรา อำนวยการดำเนินงาน ชมพูนุช โรจจน์ชลาสิทธิ์ กำกับโดย จรุงศักดิ์ วงศ์เหลือง นำแสดงโดย ไม่มี ออกอากาศทางสถานีโทรทัศน์ฟรีทีวีดิจิตอลภาคพื้นดินทางช่อง9 MCOT HD หมายเลข 30 จากเรื่องราวการพลัดพราก และตามหาในรายการ "วันนี้ที่รอคอย" ทั้งผิดหวัง และสมหวัง แต่รู้หรือไม่ ในการตามหาในแต่ละครั้ง ยังมี "ความจริง" ที่มากกว่าการ "พบกัน" พบเรื่องจริงที่เกิดขึ้น ของแขกรับเชิญในรายการ "วันนี้ที่รอคอย" ในรูปแบบของละครสะท้อนชีวิต ออกอากาศทุกวันอาทิตย์ เวลา 13.00 - 14.00 น. เริ่มวันอาทิตย์ที่ 1 เมษายน พ.ศ. 2561
ไม่มี


title: เดอะซีรีส์ คนนี้ที่รอคอย

text: ไม่มี


title: มาร์กู ซิลวา

text: มาร์กู อาเลชังดรี ซาไรวา ดา ซิลวา (; เกิด 12 กรกฎาคม ค.ศ. 1977) เป็นอดีตนักฟุตบอลกองหลังชาวโปรตุเกส ปัจจุบันเป็นผู้จัดการทีมของเอฟเวอร์ตันในพรีเมียร์ลีก


title: มาร์กู ซิลวา

text: เขาเล่นให้กับหลายสโมสรในโปรตุเกส สโมสรสุดท้ายที่เขาเคยเล่นคือเอสตูริล ซึ่งเขาลงเล่นเป็นระยะเวลา 6 ปี ต่อมาหลังจากที่เลิกเล่นฟุตบอลอาชีพ ได้คุมทีมเอสตูริลต่อเป็นระยะเวลาสามปี ก่อนที่จะย้ายไปคุมทีมสปอร์ติกกลูบีดีปูร์ตูกาล ซึ่งเขาพาทีมชนะเลิศฟุตบอลถ้วยในฤดูกาล 2014–15 ต่อจากนั้นได้ย้ายไปคุมทีมโอลิมเบียโกสในกรีซ ก่อนที่จะย้ายมาคุมทีมฮัลล์ซิตี, วอตฟอร์ด และเอฟเวอร์ตัน


title: เมารีซีโอ ซาร์รี

text: เมารีซีโอ ซาร์รี (; เกิด 10 มกราคม ค.ศ. 1959) เป็นผู้จัดการทีมฟุตบอลชาวอิตาลี ปัจจุบันคุมทีมเชลซีในพรีเมียร์ลีก


title: เมารีซีโอ ซาร์รี

text: เขาไม่เคยเล่นฟุตบอลอาชีพ แต่เคยเล่นฟุตบอลสมัครเล่นในตำแหน่งกองหลังขณะที่ทำงานเป็นนักการธนาคาร โดยในปี ค.ศ. 2005 เขาได้เริ่มคุมทีมเปสคาราในเซเรียบี ต่อมาในปี ค.ศ. 2014 เขาคุมทีมเอมโปลีเลื่อนชั้นสู่เซเรียอาได้สำเร็จ ต่อมาเขาได้ย้ายไปคุมนาโปลี โดยพาทีมจบอันดับที่สองในฤดูกาล 2017–18 ก่อนที่จะย้ายไปคุมทีมเชลซี แทนที่ของอันโตนีโอ กอนเตที่ถูกปลดออกไป


title: สโมสรฟุตบอลหัวหินซิตี

text: สโมสรฟุตบอลหัวหินซิตี เป็นสโมสรฟุตบอลอาชีพในประเทศไทย ตั้งอยู่ที่อำเภอหัวหิน จังหวัดประจวบคีรีขันธ์ ก่อตั้งเมื่อปี พ.ศ. 2554 ปัจจุบันกำลังแข่งขันในไทยลีก 4 โซนภาคตะวันตก


title: ปราสาทวินเชสเตอร์

text:
ปราสาทวินเชสเตอร์ เป็นปราสาทที่ยิ่งใหญ่ในประวัติศาสตร์อังกฤษ สร้างขึ้นในปี ค.ศ. 1067 ภายในหนึ่งปีของการพิชิตของชาวนอร์มัน ณ ตอนนั้น เป็นหนึ่งในที่มั่นที่สำคัญที่สุดในอังกฤษ และตลอดเวลาหนึ่งศตวรรษ เป็นศูนย์กลางการบริหารราชการ ก่อนที่ตำแหน่งดังกล่าวจะตกเป็นของลอนดอน
ปราสาทถูกขยายและถูกสร้างขึ้นมาใหม่โดยพระเจ้าเฮนรีที่ 3 ที่เพิ่มเกรทฮอลล์เข้ามา กับพระเจ้าเอ็ดเวิร์ดที่ 2 ในปี ค.ศ. 1302 พระเจ้าเอ็ดเวิร์ดที่ 1 กับพระมเหสีคนที่สอง มาร์กาเรตแห่งฝรั่งเศส ต้องหนีตายเมื่อห้องพักหลวงในปราสาทถูกทำลายโดยเปลวไฟ


title: ปราสาทวินเชสเตอร์

text: ทว่าสิ่งที่หลงเหลือมาจากยุคแรกๆ มีไม่มาก ปราสาทถูกครองโดยกองกำลังผู้จงรักภักดีต่อกษัตริย์ในช่วงสงครามกลางเมืองอังกฤษ และเมื่อกองทหารของรัฐสภาตีป้อมปราการแตกในที่สุดในปี ค.ศ. 1646 โอลิเวอร์ ครอมเวลล์สั่งให้ทำลายปราสาททิ้ง


title: ปราสาทวินเชสเตอร์

text:
พื้นที่ตั้งต่อมาตกเป็นของพระเจ้าชาร์ลส์ที่ 2 ชาร์ลส์ตั้งใจที่จะสร้างพระราชวังหลวงขนาดใหญ่ที่เรียกว่า คิงส์เฮาส์ ขึ้นมาบนพื้นที่นี้ ให้ประณีตงดงามพอที่จะเป็นคู่แข่งของพระราชวังแวร์ซายในฝรั่งเศส เซอร์คริสโตเฟอร์ เวร็นได้รับมอบหมายให้เริ่มการก่อสร้างคิงส์เฮาส์ แต่แผนการถูกพับทิ้งไปโดยพระเจ้าเจมส์ที่ 2 ทุกวันนี้มีเพียงเกรทฮอลล์ของพระเจ้าเฮนรีที่ 3 ที่ยังเหลือรอดอยู่ ทำให้พอเดาลักษณะดั้งเดิมของปราสาทได้
เกรทฮออล์เป็นสิ่งปลูกสร้างที่น่าสนใจ สร้างขึ้นมาแบบ "ลูกบาศก์แบบสองเท่า" (คือความสูงกับความกว้างมีขนาดเป็นครึ่งหนึ่งของความยาวพอดี วัดขนาดภายในได้ 110' x 55' x 55') ที่ปลายผนังด้านหนึ่งมีโต๊ะกลมขนาดใหญ่แขวนอยู่ ลือกันว่าเป็นโต๊ะของพระเจ้าอาร์เธอร์ แม้จะพิสูจน์ได้แล้วว่าถูกสร้างขึ้นมาในคริสต์ศตวรรษที่ 13 โต๊ะถูกทาสีใหม่ในช่วงรัชสมัยของพระเจ้าเฮนรีที่ 8


title: ทัศนศาสตร์

text: ทัศนศาสตร์ () เป็นสาขาหนึ่งของวิชาฟิสิกส์อันว่าด้วยพฤติกรรมและคุณสมบัติของแสง ซึ่งรวมทั้งอันตรกิริยากับสสารและการสร้างเครื่องมือที่ใช้หรือตรวจจับแสง ปกติทัศนศาสตร์อธิบายพฤติกรรมของแสงที่ตามองเห็น อัลตราไวโอเลตและอินฟราเรด แสงเป็นคลื่นแม่เหล็กไฟฟ้าชนิดหนึ่ง การแผ่รังสีแม่เหล็กไฟฟ้าอย่างอื่น เช่น รังสีเอกซ์ ไมโครเวฟและคลื่นวิทยุก็แสดงคุณสมบัติคล้ายกัน


title: ทัศนศาสตร์

text: ปรากฏการณ์ทัศนศาสตร์ส่วนมากสามารถอธิบายได้ด้วยการพรรณนาแม่เหล็กไฟฟ้าคลาสสิกของแสง ทว่า การพรรณนาแม่เหล็กไฟฟ้าแบบสมบูรณ์ของแสงนั้นมักนำมาใช้ได้ยากในทางปฏิบัติ ทัศนศาสตร์เชิงปฏิบัติปกติใช้แบบจำลองอย่างง่าย ทัศนศาสตร์แบบเรขาคณิต ซึ่งเป็นทัศนศาสตร์เชิงปฏิบัติที่พบบ่อยที่สุด ถือว่าแสงเป็นการรวมรังสีที่เคลื่อนที่เป็นเส้นตรงและเลี้ยวเบนเมื่อผ่านหรือสะท้อนจากพื้นผิว ทัศนศาสตร์กายภาพเป็นแบบจำลองแสงที่ครอบคลุมมากกว่า ซึ่งรวมฤทธิ์ของคลื่นอย่างการเลี้ยวเบน (diffraction) และการแทรกสอด (interference) ซึ่งไม่สามารถอธิบายได้ในทัศนศาสตร์แบบเรขาคณิต ในอดีตมีการพัฒนาแบบจำลองแสงที่ยึดรังสีเป็นหลักขึ้นก่อน ตามด้วยแบบจำลองแสงแบบคลื่น ความก้าวหน้าในทฤษฎีแม่เหล็กไฟฟ้าในคริสต์ศตวรรษที่ 19 นำมาซึ่งการค้นพบว่าคลื่นแสงแท้จริงแล้วเป็นรังสีแม่เหล็กไฟฟ้า


title: ทัศนศาสตร์

text: บางปรากฏการณ์อาศัยข้อเท็จจริงที่ว่าแสงมีคุณสมบัติเหมือนทั้งคลื่นและอนุภาค คำอธิบายฤทธิ์เหล่านี้ต้องอาศัยกลศาสตร์ควอนตัม เมื่อพิจารณาคุณสมบัติคล้ายอนุภาคของแสง มีการจัดแบบจำลองแสงเป็นกลุ่มอนุภาคที่เรียก "โฟตอน" ทัศนศาสตร์ควอนตัมว่าด้วยการนำกลศาสตร์ควอนตัมมาใช้กับระบบทัศนศาสตร์


title: ทัศนศาสตร์

text: ทัศนศาสตร์มีความเกี่ยวข้องกับและมีการศึกษาในหลายสาขาที่เกี่ยวข้อง รวมทั้ง ดาราศาสตร์ วิศวกรรมศาสตร์หลายสาขา การถ่ายภาพและแพทยศาสตร์ (โดยเฉพาะอย่างยิ่งจักษุวิทยาและการวัดสายตา) การนำทัศนศาสตร์ไปใช้ในทางปฏิบัติพบในเทคโนโลยีและวัตถุในชีวิตประจำวันหลายอย่าง รวมทั้งกระจก เลนส์ กล้องโทรทรรศน์ กล้องจุลทรรศน์ เลเซอร์และใยแก้วนำแสง


title: อาเล็กซานดาร์ มิทรอวิช (นักฟุตบอล)

text: อาเล็กซานดาร์ มิตรอวิช (; เกิด 16 กันยายน ค.ศ. 1994) เป็นนักฟุตบอลอาชีพชาวเซอร์เบีย ตำแหน่งกองหน้า ปัจจุบันเล่นให้กับฟูลัมและทีมชาติเซอร์เบีย เมื่อเขาอายุ 18 ปี ได้รับคัดเลือกให้ติด 1 ใน 10 นักเตะพรสวรรค์รุ่นอายุไม่เกิน 19 ปีโดยผู้สื่อข่าวยูฟ่า


title: อาเล็กซานดาร์ มิทรอวิช (นักฟุตบอล)

text: มิตรอวิชจบหลักสูตรเยาวชนจากปาร์ตีซาน และได้ย้ายไปอันเดอร์เลคต์ด้วยค่าตัว 5 ล้านยูโร เขาทำได้ 44 ประตูจากการลงเล่น 90 นัดจากทุกรายการในช่วงสองฤดูกาล เขาพาทีมชนะเลิศเบลเจียนโปรลีกในฤดูกาลแรก และได้รับรางวัลดาวซัลโวในฤดูกาลที่สอง ต่อมาปี ค.ศ. 2015 เขาย้ายไปนิวคาสเซิลยูไนเต็ดด้วยค่าตัว 13 ล้านปอนด์ และในปี ค.ศ. 2018 เขาถูกปล่อยยืมตัวให้กับฟูลัม และย้ายไปร่วมทีมอย่างถาวร ภายหลังจากที่พาทีมเลื่อนชั้นสู่พรีเมียร์ลีกได้สำเร็จ


title: อาเล็กซานดาร์ มิทรอวิช (นักฟุตบอล)

text: มิตรอวิชพาทีมชาติเซอร์เบียชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2013 และได้รับการลงคะแนนให้เป็นผู้เล่นยอดเยี่ยมของการแข่งขัน หลังจากนั้น เขาถูกเรียกตัวติดทีมชาติชุดใหญ่อย่างสม่ำเสมอ และได้เข้าร่วมการแข่งขันฟุตบอลโลก 2018


title: โรเบร์โต เปเรย์รา

text: โรเบร์โต มักซิมิเลียโน เปเรย์รา (; เกิด 7 มกราคม ค.ศ. 1991) เป็นนักฟุตบอลอาชีพชาวอาร์เจนตินา ปัจจุบันเล่นให้กับวอตฟอร์ดในพรีเมียร์ลีก เขาถนัดเท้าขวาและเล่นได้ทั้งตำแหน่งกองกลางและกองหน้า นอกจากนี้ยังเล่นได้หลายตำแหน่ง เช่น ปีกซ้าย ปีกขวา กองกลางตัวรุก กองกลางตัวรับ และกองหน้าตัวต่ำ


title: โรเบร์โต เปเรย์รา

text: เขาเริ่มต้นอาชีพกับริเบร์เปลต ก่อนที่จะย้ายไปอูดีเนเซเมื่อปี ค.ศ. 2011 ต่อมาเขาถูกปล่อยยืมตัวให้กับยูเวนตุสเมื่อปี ค.ศ. 2014 และย้ายไปถาวรเมื่อปี ค.ศ. 2015 พร้อมทั้งชนะเลิศเซเรียอาสองสมัยติดต่อกัน โดยช่วงนั้นเขาได้พัฒนาการเล่นของตนเองให้ดีขึ้นอย่างสม่ำเสมอ และเมื่อปี ค.ศ. 2016 เขาได้ย้ายไปร่วมทีมวอตฟอร์ด


title: โรเบร์โต เปเรย์รา

text: เปเรย์ราได้เล่นให้กับทีมชาติอาร์เจนตินาในการแข่งขันโคปาอเมริกา 2015 โดยทีมได้รับรางวัลรองชนะเลิศหลังจบการแข่งขัน


title: ฝ่า 7 นรกไปกับพระเจ้า

text: ฝ่า 7 นรกไปกับพระเจ้า เป็นภาพยนตร์แนวแอกชั่นแฟนตาซีจากประเทศเกาหลีใต้ ออกฉายเมื่อ ค.ศ. 2017 กำกับโดย Kim Yong-hwa ดัดแปลงจากการ์ตูนทางอินเตอร์เน็ทเรื่อง "Along with the Gods" เขียนโดย Joo Ho-min นำแสดงโดย Ha Jung-woo, Cha Tae-hyun, Ju Ji-hoon และ Kim Hyang-gi


title: มิกะ คิกูจิ

text: มิกะ คิกูจิ ( ) เป็นนักแสดง, นักพากย์, นักร้อง ชาวญี่ปุ่น มีผลงานเด่นคือ "เดกะพิ้งค์" ในเรื่อง ขบวนการมือปราบผู้พิทักษ์ เดกะเรนเจอร์


title: อีเอฟแอลคัพ ฤดูกาล 2018–19

text: อีเอฟแอล ฤดูกาล 2018–19 เป็นฤดูกาลที่ 59 ของ อีเอฟแอลคัพ, หรือเป็นที่รู้จักในชื่อของ คาราบาว คัพ ด้วยเหตุผลด้านผู้สนับสนุน, การแข่งขันรายการนี้เป็นรายการที่เปิดให้ทุกสโมสรอังกฤษและเวลส์ทั้งหมด 92 สโมสรได้มีส่วนร่วมใน พรีเมียร์ลีก และ ฟุตบอลลีก. นัดชิงชนะเลิศจะจัดขึ้นที่ สนามกีฬาเวมบลีย์, ลอนดอน. แชมป์เก่ารายการนี้คือ แมนเชสเตอร์ ซิตี.


title: อีเอฟแอลคัพ ฤดูกาล 2018–19

text: ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากสำหรับรอบนี้ได้ถูกแบ่งออกตามพื้นฐานทางภูมิศาสตร์เข้าไปในทั้งสองโซนได้แก่ โซนภาคเหนือ และ โซนภาคใต้. แต่ละทีมได้ถูกจับสลากพบกับทีมที่มาจากโซนเดียวกัน.


title: อีเอฟแอลคัพ ฤดูกาล 2018–19

text: ผลการจับสลากรอบแรกมีดังต่อไปนี้:


title: อีเอฟแอลคัพ ฤดูกาล 2018–19

text: ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2017–18 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป, บวกกับสองสโมสรที่มาจาก อีเอฟแอลแชมเปียนชิป. สองสโมสรที่มาจากแชมเปียนชิปคือสองสโมสรที่จบอันดับที่ 18 และ 19 ใน พรีเมียร์ลีก ฤดูกาล 2017–18.


title: อีเอฟแอลคัพ ฤดูกาล 2018–19

text: การจับสลากสำหรับรอบสามจะจัดขึ้นในวันที่ 30 สิงหาคม ค.ศ. 2018 ทั้งหมด 32 สโมสรที่ลงเล่นในรอบสาม: 7 ทีมที่ผ่านเข้าสู่รอบนี้และ 25 ทีมที่ชนะเลิศจากรอบสอง. สโมสรที่เข้าสู่ในรอบนี้คือเจ็ดทีมที่มาจาก พรีเมียร์ลีก ฤดูกาล 2018–19 ที่เกี่ยวข้องกับการแข่งขันฟุตบอลสโมสรยุโรป.


title: อีเอฟแอลคัพ ฤดูกาล 2018–19

text: การจับสลากสำหรับรอบสี่จะจัดขึ้นในวันที่ 29 กันยายน ค.ศ. 2018.


title: อีเอฟแอลคัพ ฤดูกาล 2018–19

text: การจับสลากรอบก่อนรองชนะเลิศได้จัดขึ้นเมื่อวันที่ 31 ตุลาคม.


title: อีเอฟแอลคัพ ฤดูกาล 2018–19

text: การจับสลากจะจัดขึ้นในวันที่ 19 ธันวาคม ค.ศ. 2018.


title: โกลด์เกม168

text: โกลด์เกม168 (อังกฤษ: GOLDGAME168) คือเว็บไซต์ออนไลน์ที่ได้รับใบอนุญาตให้ดำเนินการในเอเชีย เปิดทำการเป็น โกลด์เกม168 รับเดิมพันเกมกาสิโนออนไลน์มากมายหลายชนิดจากหลายชาติ อิทิเช่น สล็อตออนไลน์, รูเล็ตต์, โป๊กเกอร์ และ อื่นๆ อีกมากมาย เปิดให้บริการในหลายภาษา


title: โกลด์เกม168

text: โกลด์เกม168 มีผู้ให้การสนับสนุนอย่างเป็นทางการคือ โกลด์168พอยท์ (อังกฤษ: GOLD168POINT) ซึ่งเป็นผู้สนับสนุนมาตั้งแต่ปี พ.ศ. 2546


title: กีโยมที่ 9 ดยุกแห่งอากีแตน

text: วิลเลียมที่ 9 ดยุกแห่งอากีแตน "เดอะทรูบาดอร์" (, , ) เป็นดยุกแห่งอากีแตนและแกสโคนี และเคานต์แห่งปัวตู ตั้งแต่ปี ค.ศ. 1086 ถึง ค.ศ. 1126 เขาเป็นบุตรชายของวิลเลียมที่ 8 แห่งอากีแตนที่มีกับภรรยาคนที่สาม ฮิลเดอการ์ดแห่งเบอร์กันดี เขาสืบทอดดัชชีตอนอายุ 15 ปี ในปี ค.ศ. 1088 ตอนอายุ 16 ปี วิลเลียมแต่งงานกับภรรยาคนแรก แอร์มองการ์ดแห่งอองฌู บุตรสาวของเคานต์ฟุลค์ "ฟุลค์ผู้ขวางโลก" แอร์มองการ์ดเป็นคนสวยและการศึกษาดี แต่อารมณ์ขึ้น ๆ ลง ๆ ขั้นรุนแรง บวกกับการที่เธอล้มเหลวในการตั้งครรภ์ ทำให้วิลเลียมส่งเธอกลับไปให้บิดาและการแต่งงานจบลงในปี ค.ศ. 1091


title: กีโยมที่ 9 ดยุกแห่งอากีแตน

text: ในปี ค.ศ. 1094 วิลเลียมแต่งงานกับฟิลิปปาแห่งตูลูซ บุตรสาวและทายาทของกิเลม (วิลเลียม) ที่ 4 แห่งตูลูซ (ฟิลิปปาเพิ่งเป็นม่ายจากการตายของสามีคนแรก ซานโช รามิเรสแห่งอารากอน) วิลเลียมมีบุตรชายสองคนกับบุตรสาวห้าคนกับฟิลิปปา หนึ่งในนั้นคือทายาทของวิลเลียม วิลเลียมอีกคนที่ต่อมากลายเป็นวิลเลียมที่ 10 แห่งอากีแตน


title: กีโยมที่ 9 ดยุกแห่งอากีแตน

text: พระสันตะปาปาเออร์บันที่ 2 ใช้เวลาในช่วงคริสต์มาสปี ค.ศ. 1095 ที่ราชสำนักของวิลเลียมที่ 9 พระสันตะปาปาปลุกเร้าให้เขารับกางเขนและออกเดินทางไปดินแดนศักดิ์สิทธิ์ แต่วิลเลียมกำลังสนใจอาณาเขตของเคานต์แห่งตูลูซที่ดยุกแห่งอากีแตนเชื่อกันว่าเป็นสิทธิ์ของตน ยิ่งมีการแต่งงานกับฟิลิปปามาเสริม วิลเลียมจึงอาศัยช่วงที่เรย์มงด์ที่ 4 เคานต์แห่งตูลูซ ลุงของภรรยาไม่อยู่ อ้างสิทธิ์ในตูลูซ เออร์บันไม่เออออด้วย ดังนั้นเมื่อไม่มีการช่วยเหลือจากศาสนจักร วิลเลียมกับฟิลิปปาจึงถูกจับกุมตัวในปี ค.ศ. 1098 ลงโทษที่ทั้งคู่ทำการคุกคามด้วยการตัดขาดออกจากศาสนา ส่วนหนึ่งเพราะหลีกเลี่ยงไม่ได้ วิลเลียมจึงเข้าร่วมสงครามครูเสดปี ค.ศ. 1101 ออกเดินทางไล่ล่าความสำเร็จในสงครามครูเสดครั้งที่ 1 ในปี ค.ศ. 1099 เพื่อหาเงินทุน เขาจำนองตูลูซกับแบร์นาร์ด์แห่งตูลูซ บุตรชายของเรย์มงด์ที่ 4 เขาไปถึงดินแดนศักดิ์สิทธิ์ในปี ค.ศ. 1101 และอยู่ที่นั่นจนถึงปีต่อมา วิลเลียมต่อสู้ ส่วนใหญ่เป็นสงครามเล็ก ๆ ในอานาโตเลียโดยไม่มีความสำเร็จที่โดดเด่น ความประมาทของเขาทำให้กองทัพถูกซุ่มโจมตีหลายครั้ง ในเดือนกันยายน ค.ศ. 1101 กองทัพทั้งหมดของเขาถูกทำลายโดยชาวเติร์กที่เฮราเคลีย ตัววิลเลียมเองหนีมาได้อย่างหวุดหวิด ตามที่ออร์เดอริค วิทาลิสเล่า เขาไปถึงแอนเทียชพร้อมกับสหายที่รอดชีวิตเพียง 6 คน


title: กีโยมที่ 9 ดยุกแห่งอากีแตน

text: วิลเลียมถูกตัดขาดออกจากศาสนาสองครั้ง ครั้งแรกในปี ค.ศ. 1114 จากข้อกล่าวหาเรื่องอภิสิทธิ์ในการเสียภาษีให้ศาสนจักร เขาถูกตัดขาดออกจากศาสนาครั้งที่สองจากการลักพาตัวไวส์เคานเตสดองเฌอโรซ์ ภรรยาของขุนนางศักดินาของตนเอง ไอเมอรีที่ 1 เดอ โรชฟูกูลด์ ไวส์เคานต์แห่งชาร์เตลเลอร์อูลต์ ถึงจะว่ากันว่าตัวดองเฌอโรซ์เองก็สมยอม วิลเลียมให้เธออยู่ที่หอคอยมูแบร์ฌอนน์ในปราสาทของตนเองที่ปัวตีเย ทำให้เธอมีฉายาว่า ลา มูแบร์ฌอนน์ ตอนที่กลับจากตูลูซไปปัวตีเย ฟิลิปปาเดือดดาลเมื่อรู้ว่าดองเฌอโรซ์อาศัยอยู่ในพระราชวังของตน ฟิลิปปาที่อับอายขายหน้าจากไปในปี ค.ศ. 1116 เพื่อเกษียณตัวเข้าแอบบีย์แห่งฟงเตฟรูลด์ ที่ที่เธอกลายเป็นเพื่อนกับภรรยาคนแรกของวิลเลียม แอร์มองการ์ดแห่งอองฌู อ้างอิงตามบันทึกของแอบบีย์ ฟิลิปปาตายที่นั่นในวันที่ 28 พฤศจิกายน ค.ศ. 1118


title: กีโยมที่ 9 ดยุกแห่งอากีแตน

text: ความสัมพันธ์ระหว่างดยุกกับบุตรชายคนโต วิลเลียม ก็มีรอยร้าวเช่นกัน ทว่าบิดากับบุตรชายมีความสัมพันธ์ดีขึ้นหลังการแต่งงานของวิลเลียมผู้ลูกกับไอนอร์แห่งชาเตลเลอร์อูลต์ในปี ค.ศ. 1121 (ทำให้วงจรของครอบครัวหมุนเป็นวงกลม ไอนอร์เป็นบุตรสาวของดองเฌอโรซ์กับสามีตามกฎหมาย ไอเมอรีที่ 1 เดอ โรชฟูกูลด์ ไวส์เคานต์แห่งชาเตลเลอร์อูลด์)


title: กีโยมที่ 9 ดยุกแห่งอากีแตน

text: หลังฟิลิปปาตาย แอร์มองการ์ด ภรรยาคนแรกของวิลเลียม รีบย้ายจากฟงเตฟรูลด์แอบบีย์มาที่ราชสำนักอากีแตน เธอขอกลับมาเป็นดัชเชสแห่งอากีแตน ในเดือนตุลาคม ค.ศ. 1119 เธอไปโผล่ที่การประชุมสภาที่แรมส์ที่มีพระสันตะปาปาคาลิกซ์ตัสที่ 2 เป็นประธาน เพื่อขอให้พระสันตะปาปาตัดขาดวิลเลียมออกจากศาสนา (แม้เขาจะถูกตัดขาดออกจากศาสนาอยู่แล้ว), ขับไล่ดองเฌอโรซ์ออกไปจากพระราชวังของดยุก และคืนตำแหน่งโดยชอบธรรมให้กับเธอ (แอร์มองการ์ด) พระสันตะปาปาปฏิเสธที่จะทำตามที่เธอขอ และการถูกตัดขาดจากศาสนาที่มีอยู่ของวิลเลียมถูกยกเลิกในปี ค.ศ. 1220 แต่เธอสร้างปัญหาให้กับวิลเลียมต่อตลอดหลายปีหลังจกนั้น ซึ่งมีส่วนทำให้เขาตัดสินใจไปสมทบกับกองทัพที่กำลังต่อสู้อยู่กับชาวมัวร์ในสเปน วิลเลียมไปสมทบกับราชอาณาจักรคาสตีลและเลออน ช่วงปี ค.ศ. 1120 ถึง ค.ศ. 1123 กองทหารของอากีแตนต่อสู้เคียงบ่าเคียงไหล่กับพระราชินีอูร์ราคาแห่งคาสตีล ด้วยความพยายามที่จะพิชิตชาวมัวร์แห่งกอร์โดบาและจบเรกองกีสตา


title: กีโยมที่ 9 ดยุกแห่งอากีแตน

text: ในปี ค.ศ. 1122 เขาเสียตูลูซ ดินแดนของฟิลิปปาที่ตอนนี้เป็นเขตแดนโดยชอบธรรมของบุตรชายคนโตของเขา ให้กับอัลฟองซ์ จอร์แดนแห่งตูลูซ


กีโยมที่ 9 ดยุกแห่งอากีแตน


title: เจ้าชายฟิลลิพแห่งลิกเตนสไตน์

text: เจ้าชายฟิลลิพแห่งลิกเตนสไตน์ () ประสูติเมื่อวันที่ 19 สิงหาคม 2489 เป็นพระโอรสในเจ้าชายฟรันทซ์ โยเซ็ฟที่ 2 แห่งลิกเตนสไตน์ และเคาน์เตสจอร์จจีนา ฟอน วิลเซค เป็นพระอนุชาในเจ้าชายฮันส์-อาดัมที่ 2 แห่งลิกเตนสไตน์ รัชกาลปัจจุบัน ทรงสำเร็จการศึกษาสาขาประวัติศาสตร์และสาขาสังคมศึกษาที่มหาวิทยาลัยบ็อนและมหาวิทยาลัยบาเซิล ทรงได้รับการแต่งตั้งเป็นสมาชิกของคณะกรรมการบริหารของกลุ่ม LGT ตั้งแต่ปี 2524 และเป็นประธานขององค์กรตั้งแต่ปี 2544 ด้านชีวิตส่วนพระองค์นั้น มิได้เสกสมรส


title: เสิร์ชหา สูญหาย

text: เสิร์ชหา...สูญหาย เป็นภาพยนตร์แนวทริลเลอร์จากประเทศสหรัฐอเมริกา ออกฉาย พ.ศ. 2561 กำกับโดย Aneesh Chaganty เขียนบทโดย Chaganty และ Sev Ohanian ถ่ายทำโดยใช้มุมมองจากสมาร์ทโฟนและจอคอมพิวเตอร์ เล่าเรื่องของพ่อคนหนึ่ง (John Cho) ที่พยายามตามหาลูกสาวอายุ 16 ปี (Michelle La) ที่หายตัวไป โดยได้รับความช่วยเหลือจากตำรวจนักสืบ (Debra Messing)


title: ฤดูพายุไซโคลนมหาสมุทรอินเดียเหนือ พ.ศ. 2561

text: ฤดูพายุไซโคลนมหาสมุทรอินเดีย พ.ศ. 2561 คือรอบของพายุหมุนเขตร้อน ที่มีการก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน


text: ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD


text: ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล


text: วันที่ 16 พฤษภาคม หย่อมความกดอากาศต่ำก่อตัวขึ้นในอ่าวเอเดน และทวีกำลังขึ้นเป็นพายุดีเปรสชัน และได้รับรหัสเรียกว่า "ARB 02" ในวันถัดมา ระบบพายุทวีกำลังแรงขึ้นเป็นพายุไซโคลน และได้รับชื่อว่า "สาคร" ในวันที่ 18 พฤษภาคม ระบบได้ทวีกำลังแรงขึ้นและเริ่มจัดระบบเป็นพายุไซโคลนขนาดเล็กได้ และมีลักษณะของตาอย่างหยาบ ๆ ภายใต้อิทธิพลของร่องความกดอากาศต่ำที่ทอดตัวอยู่เหนือทะเลอาหรับ พายุไซโคลนจึงเคลื่อนตัวไปทางตะวันตกเฉียงใต้ และขึ้นฝั่งประเทศโซมาเลียในระหว่างเวลา 13:30 ถึง 14:30 (เวลามาตรฐานอินเดีย) ในวันที่ 19 พฤษภาคม


text: ตอนเหนือของพายุสาครทำให้เกิดฝนตกหนักและก่อให้เกิดน้ำท่วมเล็กน้อยในเมืองชายฝั่งของเยเมน ในเอเดน เมืองหลวงชั่วคราวของเยเมนถูกโจมตีโดยลมพัดแรงเมื่อพายุไซโคลนสาครเคลื่อนไปถึง กระตุ้นให้เจ้าหน้าที่รัฐต้องประกาศอพยพผู้อาศัยในพื้นที่ใกล้ชายฝั่งในเมืองท่าทางใต้ สาครยังทำให้เกิดฝนตกหนักในพื้นที่ชายฝั่งของเยเมน ในจังหวัดฮัดรามาวต์ จังหวัดมะห์รา และเกาะโซโคตรา ลมแรงในฮัดรามาวต์และมะห์ราสร้างความเสียหายให้กับบ้านเรือนและเกิดปัญหาไฟฟ้าดับมากมาย และทำให้มีผู้เสียชีวิต 79 คน ในจำรวนนี้ 23 คนมาจากเหตุดินถล่มในเอธิโอเปีย ก่อนที่สาครจะเป็นพายุไซโคลน ท่าเรือสำคัญ ๆ ในแนวชายฝั่งรัฐคุชราตต่างขึ้นสัญญาณเตือนระดับ 2 แม้การพยากรณ์จะคาดว่าพายุจะไม่ส่งผลกระทบกับอินเดีย


text: หย่อมความกดอากาศต่ำก่อตัวขึ้นทางตะวันออกเฉียงเหนือของอ่าวเบงกอลในวันที่ 28 พฤษภาคม มันถูกจัดให้เป็นหย่อมความกดอากาศต่ำกำลังแรงโดยกรมอุตุนิยมวิทยาอินเดียในวันที่ 29 พฤษภาคม เนื่องมาจากสภาพแวดล้อมที่เหมาะสม ระบบได้ทวีกำลังแรงขึ้นเป็นพายุดีเปรสชันในวันเดียวกัน และได้รับรหัสเรียกจากกรมอุตุนิยมวิทยาอินเดียว่า "BOB 01" และยังทวีกำลังแรงขึ้นเป็นพายุดีเปรสชันหมุนเร็วในวันเดียวกันเลย และได้พัดขึ้นชายฝั่งประเทศพม่า ใกล้เมืองเจาะปยู พายุทำให้เกิดฝนตกหนักในพม่าและบังกลาเทศ และมีรายงานน้ำท่วมเล็กน้อยในบางสถานที่


text: กรมอุตุนิยมวิทยาและอุทกวิทยาพม่าได้ออกประกาศเตือนภัยฉุกเฉินรหัสสีแดงในวันอังคาร ก่อนที่พายุจะพัดขึ้นฝั่ง ลมแรงและฝนตกหนักทำลายบ้านเรือนกว่า 500 หลังในเมืองชเวปยีตา ในเขตย่างกุ้งของพม่า ลมที่พัดแรงทำให้ต้นไม้หักโค่นและทำลายบ้านเรือนหลายหลัง และตัดขาดกระแสไฟฟ้าที่ส่งเข้าไปในเมือง แหล่งพักพิงชั่วคราวถูกจัดเตรียมไว้เพื่ออำนวยความสะดวกแก่ผู้ประสบภัยที่ไร้บ้าน ในวันเดียวกัน ฝนตกหนักและลมแรงยังถอนรากถอนโคนต้นไม้ในเมืองมาวบี และเมืองดากองมโยทิ และหน่วยงานท้องถิ่นได้ระงับการเดินเรือนของอานกูมา-ซีตเวเป็นเวลาสามวัน


text: หย่อมความกดอากาศต่ำก่อตัวขึ้นในอ่าวเบงกอลเมื่อวันที่ 9 มิถุนายน เนื่องจากสภาพแวดล้อมที่เหมาะสม และระบบได้ถูกจัดเป็นพายุดีเปรสชันในวันที่ 10 มิถุนายน ดังนั้น กรมอุตุนิยมวิทยาอินเดีย จึงจัดพายุเป็น พายุดีเปรสชัน BOB 02 ถัดมาในวันเดียวกัน ระบบได้เคลื่อนตัวขึ้นชายฝั่งในบังกลาเทศ ใกล้เมืองเฟนี ก่อนจะอ่อนกำลังลงเป็นหย่อมความกดอากาศต่ำกำลังแรง


text: พายุทำให้เกิดฝนตกหนักในรัฐโอริศาและเบงกอลตะวันตก และบางส่วนของบังกลาเทศมีฝนตกอย่างหนักมาก เนื่องจากมันช่วยกระตุ้นมรสุม สภาพอากาศได้ส่งผลกระทบกับในภาคการเดินเรือภายในอ่าวเหนือ และพื้นที่ชายฝั่งทะเลที่ติดกับบังกลาเทศ ท่าเรือของจิตตะกอง ได้แก่ ท่าเรือค็อกซ์ บาซาร์ ท่าเรือมองลา และท่าเรือไพรา ได้รับการแนะนำให้ติดสัญญาณเตือนท้องถิ่นในระดับ 3 ไว้ ในเมืองปาเทงกา มีปริมาณน้ำฝนสะสมภายในสองวันที่บันทึกได้ 150 มม.


text: วันที่ 7 สิงหาคม พายุดีเปรสชันก่อตัวขึ้นทางตะวันตกเฉียงเหนือของอ่าวเบงกอล โดยกรมอุตุนิยมวิทยาอินเดียได้กำหนดรหัสเรียกว่า "BOB 04" ระบบพายุทำให้มีฝนตกหนักในรัฐโอริศาและด้านตะวันตกของรัฐเบงกอลตะวันตก เมืองบันกุระในรัฐเบงกอลตะวันตกมีปริมาณน้ำฝนสะสมภายใน 24 ชั่วโมงถึง 404 มม. ทำให้เกิดน้ำท่วมขึ้นในพื้นที่ เมืองบันกุระได้รับผลกระทบอย่างหนัก บ้านเรือนหลายหลังถูกทำลาย นอกจากนี้ ในเมืองปุริในรัฐโอริศายังมีปริมาณน้ำฝนสะสมถึง 394 มม. ขณะที่นครภูบาเนสวาร์มีปริมาณน้ำฝนที่ 178 มม. ในวันที่ 8 สิงหาคม พายุดีเปรสชันอ่อนกำลังลงเป็นหย่อมความกดอากาศต่ำ และเคลื่อนไปปกคลุมเหนือแถบตอนเหนือของรัฐฉัตตีสครห์


text:
วันที่ 19 กันยายน พายุดีเปรสชันก่อตัวขึ้นทางตะวันออกของอ่าวเบงกอล และได้รับรหัสเรียกว่า "BOB 07" ในไม่ช้า ศูนย์เตือนไต้ฝุ่นร่วมก็ได้ออกการแจ้งเตือนการก่อตัวของพายุหมุนเขตร้อน (TCFA) ตามมา ต่อมาในวันที่ 20 กันยายน พายุทวีกำลังแรงขึ้นเป็นพายุดีเปรสชันหมุนเร็วทางตะวันตกของอ่าวเบงกอล พายุยังทวีกำลังแรงขึ้นอีก และกลายเป็นพายุไซโคลนดะแย ในขณะที่มันอยู่ทางตะวันตกเฉียงเหนือของอ่าวเบงกอลภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ รายชื่อต่อไปนี้เป็นรายชื่อหกลำดับถัดมาจากที่ใช้เมื่อฤดูกาลก่อน
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2561 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2018 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด


title: คตินิยมแบบโบลิบาร์

text: คตินิยมแบบโบลิบาร์ () เป็นกระแสความคิดทางการเมืองซึ่งในทางทฤษฎีมีพื้นฐานมาจากชีวิตและผลงานของซิมอน โบลิบาร์ ผู้นำการเคลื่อนไหวให้อเมริกาใต้ตอนบนเป็นเอกราชจากจักรวรรดิสเปน โดยเมื่อเวลาผ่านไป เขาได้กลายเป็นปูชนียบุคคลด้วยความนิยมไม่มากก็น้อยในประเทศโบลิบาร์ทั้งหก (โคลอมเบีย, โบลิเวีย, ปานามา, เปรู, เวเนซุเอลา และเอกวาดอร์)


title: คตินิยมแบบโบลิบาร์

text: คตินิยมแบบโบลิบาร์ในฐานะอุดมการณ์ทางการเมืองได้รับการพัฒนาและส่งเสริมจากบรรดาพรรคการเมืองในลาตินอเมริกาที่ประกาศตัวว่าอยู่ฝ่ายซ้ายมาร์กซิสต์และรวมตัวกันในที่ประชุมเซาเปาลู โดยนำกระแสความรักปิตุภูมิฮิสแปนิกอเมริกา คตินิยมแบบสาธารณรัฐแนวมนุษยนิยมพลเมือง และสังคมนิยม มารวมกันเพื่อต่อต้านความอยุติธรรมจากจักรวรรดินิยม ความเหลื่อมล้ำ และการทุจริตในตำแหน่งหน้าที่ อย่างไรก็ตาม มีผู้ตั้งข้อสังเกตว่าอุดมการณ์สังคมนิยมกับคตินิยมแบบโบลิบาร์นั้นไม่น่าเข้ากันได้เมื่อพิจารณาจากบริบททางประวัติศาสตร์ เนื่องจากโบลิบาร์มีความคิดโน้มเอียงไปทางเสรีนิยมมากกว่า โดยเฉพาะในด้านเศรษฐกิจ


title: คตินิยมแบบโบลิบาร์

text: ทุกวันนี้ ผู้นำทางการเมืองหลายคนรวมถึงประชาคมและขบวนการทางสังคมอีกหลายกลุ่มได้กำหนดนโยบายของตนโดยนำอุดมการณ์ของโบลิบาร์มาตีความในรูปแบบที่แตกต่างกันไป ตัวอย่างหนึ่งคือแผนงานที่ริเริ่มโดยอูโก ชาเบซ (อดีตประธานาธิบดีเวเนซุเอลา) และเป็นแรงบันดาลใจแก่ผู้นำลาตินอเมริกาอย่างราฟาเอล กอร์เรอา (อดีตประธานาธิบดีเอกวาดอร์) และเอโบ โมราเลส (ประธานาธิบดีโบลิเวีย) ซึ่งนำอุดมการณ์ของโบลิบาร์มาตีความและปรับใช้เช่นกัน โดยอยู่ในกรอบของหลักการที่เรียกว่า สังคมนิยมในคริสต์ศตวรรษที่ 21


title: ลัทธิชาเบซ

text: ลัทธิชาเบซ () เป็นอุดมการณ์และขบวนการทางการเมืองฝ่ายซ้ายซึ่งเกิดขึ้นในประเทศเวเนซุเอลา มีพื้นฐานมาจากความคิด แผนการ และแนวทางการบริหารประเทศของอดีตประธานาธิบดีอูโก ชาเบซ นอกจากนี้ ลัทธิชาเบซยังระบุตัวเองว่าเป็นขบวนการพลเรือน-ทหารที่เอนเอียงไปทางสังคมนิยมและคตินิยมแบบโบลิบาร์ โดยที่ยังรวมองค์ประกอบบางอย่างของความรักปิตุภูมิ ลัทธิอยู่ร่วมกันระหว่างประเทศ คตินิยมสิทธิสตรี การเมืองสีเขียว และการรวมกลุ่มแคริบเบียนและลาตินอเมริกาไว้ด้วย ในอีกแง่หนึ่ง กลุ่มนโยบายของรัฐและนโยบายรากหญ้าที่ลัทธิชาเบซได้กำหนดและริเริ่มนั้นมีชื่อเรียกว่า การปฏิวัติโบลิบาร์ ซึ่งเป็นส่วนหนึ่งของปรากฏการณ์ทางการเมืองในลาตินอเมริกาที่เรียกว่า "กระแสชมพู"


title: ลัทธิชาเบซ

text: ลัทธิชาเบซได้ครอบงำการเมืองเวเนซุเอลาผ่านรัฐบาลของชาเบซเอง (พ.ศ. 2542–2556) และรัฐบาลของนิโกลัส มาดูโร (พ.ศ. 2556–ปัจจุบัน) มาเป็นระยะเวลานานกว่า 17 ปี แต่ทุกวันนี้ กลุ่มผู้นิยมลัทธิชาเบซได้แตกแยกออกเป็นสองกลุ่มใหญ่ ๆ ได้แก่ กลุ่มผู้สนับสนุนมาดูโรและกลุ่มผู้ต่อต้านเขา บ่อยครั้งผู้ที่สนับสนุนหรือติดตามมาดูโรถูกเรียกว่า "ผู้นิยมลัทธิมาดูโร" () แต่ตัวมาดูโรเองไม่ยอมรับการใช้ศัพท์ดังกล่าว โดยชี้ว่าเป็น "กับดักของศัตรู"


title: ประเทศโบลิบาร์

text: ประเทศโบลิบาร์ () หรือ สาธารณรัฐโบลิบาร์ () คือชื่อเรียกโดยรวมของประเทศในฮิสแปนิกอเมริกา 6 ประเทศ ได้แก่ โคลอมเบีย, โบลิเวีย, ปานามา, เปรู, เวเนซุเอลา และเอกวาดอร์ ซึ่งมีต้นกำเนิดสาธารณรัฐจากอุดมการณ์ของซิมอน โบลิบาร์ และจากสงครามการประกาศเอกราชจากสเปนซึ่งนำโดยกองทัพเวเนซุเอลาในเขตอุปราชนิวกรานาดาและเปรู


title: ประเทศโบลิบาร์

text: แม้ว่าโบลิบาร์จะไม่ได้มีส่วนเกี่ยวข้องกับการประกาศเอกราชของปานามาจากสเปนและการอุบัติขึ้นของปานามาในฐานะสาธารณรัฐเอกราช (ค.ศ. 1903) แต่โดยทั่วไปถือว่าปานามาเป็นประเทศโบลิบาร์เพราะหลังจากที่ชาวคอคอดปานามาประกาศเอกราชใน ค.ศ. 1821 พวกเขาได้นำดินแดนคอคอดไปรวมเป็นส่วนหนึ่งของแกรนโคลอมเบียโดยสมัครใจ และเมื่อแกรนโคลอมเบียถูกยุบเลิกใน ค.ศ. 1830 ดินแดนนี้ก็ยังคงเป็นส่วนหนึ่งของโคลอมเบียจนกระทั่ง ค.ศ. 1903 นอกจากนี้ โบลิบาร์ยังเคยเลือกคอคอดปานามาเป็นสถานที่จัดการประชุมใหญ่แห่งปานามาอีกด้วย ในขณะเดียวกัน ใน ค.ศ. 1824 กองทัพของโบลิบาร์เป็นฝ่ายมีชัยในการรบกับสเปนที่ฆูนินและอายากูโช การประกาศเอกราชของเปรูซึ่งโฆเซ เด ซาน มาร์ติน ได้ริเริ่มไว้ตั้งแต่ ค.ศ. 1821 จึงกลายเป็นปึกแผ่นนับแต่นั้น


title: ประเทศโบลิบาร์

text: ความผูกพันระหว่างประเทศโบลิบาร์เกิดขึ้นผ่านการเป็นพันธมิตรทางเศรษฐกิจและสนธิสัญญาระหว่างประเทศ เช่น ประชาคมแอนดีส ซึ่งได้รวมประเทศเหล่านี้ (ยกเว้นปานามา) เข้าเป็นกลุ่มเดียวกันตั้งแต่ ค.ศ. 1939 โดยชิลีและเวเนซุเอลาที่เคยเป็นสมาชิกได้ถอนตัวออกไปภายหลัง ในทำนองเดียวกัน ยังมีหน่วยงานทางวัฒนธรรมและกีฬาต่าง ๆ เช่น องค์การกีฬาโบลิบาร์ (โอเดโบ) ซึ่งตั้งแต่ ค.ศ. 1938 ได้จัดการแข่งขันกีฬาโบลิบาร์ทุก 4 ปี


title: โฮเซ โฮเลบัส

text: โฮเซ ลอยด์ โฮเลบัส (; เกิด 27 มิถุนายน ค.ศ. 1984) เป็นนักฟุตบอลอาชีพชาวกรีก แต่เกิดที่เยอรมนี ปัจจุบันเล่นตำแหน่งกองหลังตัวซ้ายหรือกองกลางตัวซ้ายให้กับสโมสรฟุตบอลวอตฟอร์ดในพรีเมียร์ลีก เขาเคยเล่นให้กับทีมชาติกรีซตั้งแต่ปี ค.ศ. 2011–2016


title: ซุนป๋า

text: ซุนป๋า (, สิ้นพระชนม์ 250) พระนามรอง จื่อเว่ย องค์ชายแห่งรัฐ ง่อก๊ก ระหว่าง ยุคสามก๊ก ของจีน พระองค์เป็นพระราชโอรสองค์ที่ 4 ของ พระเจ้าซุนกวน จักรพรรดิผู้ก่อตั้งแห่งรัฐง่อ


title: ซุนป๋า

text: ซุนป๋าเป็นบุตรชายคนที่ 4 ของ ซุนกวน ขุนศึกผู้มีชีวิตในช่วงปลาย ราชวงศ์ฮั่นตะวันออก และกลายเป็นจักรพรรดิผู้ก่อตั้งแห่งรัฐง่อใน ยุคสามก๊ก พระมารดาของพระองค์ พระสนมเซี่ย พระสนมของพระเจ้าซุนกวน พระองค์ได้รับการสถาปนาเป็น องค์ชายแห่งลู่ ใน กันยายน 242


title: การศึกษาในประเทศเดนมาร์ก

text: การศึกษาในประเทศเดนมาร์ก เป็นภาคบังคับ () สำหรับเด็กอายุต่ำกว่า 15 หรือ 16 ปี แม้ว่าจะไม่จำเป็นต้องเข้าเรียน"ฟอลเคสคูเล" ("โรงเรียนรัฐบาล") ซึ่งโรงเรียนสำหรับนักเรียนที่มีอายุถึงสิบห้าปีหรือสิบหกปีเรียกว่า"ฟอลเคสคูเล" ตั้งแต่การศึกษาใด ๆ เพื่อให้ตรงกับระดับที่นำเสนอในที่นี้ ประมาณ 82 เปอร์เซ็นต์ของคนหนุ่มสาวได้รับการศึกษาเพิ่มเติมนอกเหนือจากนี้ การศึกษาของรัฐบาลโดยปกติจะไม่เสียค่าใช้จ่ายและเปิดให้สำหรับทุกคน ประเทศเดนมาร์กมีโรงเรียนเอกชนแบบดั้งเดิม และประมาณ 15.6 เปอร์เซ็นต์ของเด็กทุกคนในระดับพื้นฐานเข้าเรียนในโรงเรียนเอกชน ซึ่งได้รับการสนับสนุนโดยระบบหนังสือรับรอง


title: การศึกษาในประเทศเดนมาร์ก

text: ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 ตามข้อมูลจากปี ค.ศ. 2013 ระบุเดนมาร์กที่ค่าดัชนี 0.873 ซึ่งอยู่ในจำนวนที่สูงที่สุดในโลก ข้างใต้ออสเตรเลีย, ฟินแลนด์ และนิวซีแลนด์


title: การศึกษาในประเทศเดนมาร์ก

text: หัวหน้าเจ้าหน้าที่ระดับชาติของระบบการศึกษา คือ รัฐมนตรีว่าการกระทรวงศึกษาธิการ (ประเทศเดนมาร์ก) เมเรเต รีเซเยอร์ (พันธมิตรเสรีนิยม) ส่วนรัฐมนตรีกระทรวงการอุดมศึกษาและวิทยาศาสตร์ (ประเทศเดนมาร์ก) ตั้งแต่วันที่ 28 พฤศจิกายน ค.ศ. 2016 คือ ซอเรน พินด์


title: การศึกษาในประเทศเดนมาร์ก

text: การรู้หนังสือในประเทศเดนมาร์กมีประมาณ 99 เปอร์เซ็นต์สำหรับทั้งชายและหญิง


title: เจ้าหญิงโยลันดาแห่งซาวอย

text: เจ้าหญิงโยลันดาแห่งซาวอย () ประสูติเมื่อวันที่ 1 มิถุนายน 2444 เป็นพระราชธิดาพระองค์ใหญ่ใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่)ใน ซีโมน แซ็กซ์-โคบูร์ก-ก็อตธา พระองค์ทรงมีความสนพระทัยในการขี่ม้าและว่ายน้ำ


title: เจ้าหญิงโยลันดาแห่งซาวอย

text: พระองค์ทรงเสกสมรสกับ จอร์โจ คาร์โล คาร์วี เคานต์แห่งเบอร์โกโล เมื่อวันที่ 9 เมษายน 2465 รับพระราชทานบรรดาศักดิ์เป็น เคาน์เตสแห่งเบอร์โกโล มีพระบุตรดังนี้


title: เจ้าหญิงโยลันดาแห่งซาวอย

text: ในปี 2489 พระองค์และครอบครัวเสด็จไปประทับ ณ อะเล็กซานเดรีย อียิปต์ หลังจากการเสด็จสวคคตของพระราชบิดา และเสด็จริวัติกลับมาประทับถาวร และสิ้นพระชนม์เมื่อวันที่ 16 ตุลาคม 2529 สิริพระชันษา 85 ชันษา


title: เจ้าหญิงมาเรีย ฟรานเชสกาแห่งซาวอย

text:
เจ้าหญิงมาเรีย ฟรานเชสกาแห่งซาวอย () ประสูติเมื่อวันที่ 24 ธันวาคม 2457 เป็นพระราชธิดาพระองค์สุดท้องใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชชนิษฐาใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (อาหญิง) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (น้าหญิง)ใน ซีโมน แซ็กซ์-โคบูร์ก-ก็อตธา พระองค์ทรงเสกสมรสกับ เจ้าชายลุยจิแห่งบูร์บง-ปาร์มา พระอนุชาใน โรเบิร์ตที่ 1 ดยุกแห่งปาร์มา เมื่อวันที่ เมื่อวันที่ 23 มกราคม 2482 รับพระราชทานพระอิสริยยศ เจ้าหญิงแห่งบูร์บง-ปาร์มา พระชายา มีพระบุตรดังนี้
พระบุตรนั้นประสูติที่ประเทศฝรั่งเศส โดยพระองค์ทรงงานในฐานะหัวหน้าผู้การกักกันชาวอเมริกันเชื้อสายญี่ปุ่น ร่วมกับพระสวามี ปละพระบุตรพระองค์โต ในช่วงสงครามโลกครั้งที่สอง หลังจากพระสวามีสิ้นพระชนม์ พระองค์และพระบุตรเสด็จไปยังมาเดนอูลล์-เล-เนปิลส์ ซึ่งประทับเป็นการถาวร จนสิ้นพระชนม์เมื่อวันที่ 4 ธันวาคม 2544 ก่อนวันประสูติพระชันษาปีที่ 87 เพียง 20 วัน


title: แมทร็อก

text: แมทร็อก () เป็นหนึ่งในสไตล์เพลงอินดี้ร็อก เกิดขึ้นปลายคริสต์ทศวรรษ 1980 ในสหรัฐ โดยได้รับอิทธิพลจากเพลงโพสต์ฮาร์ดคอร์, โพรเกรสซิฟร็อก เช่นวงคิงคริมสัน และนักประพันธ์เพลงแนวมินิมอลในศตวรรษที่ 20 อย่าง สตีฟ รีช แมทร็อกมีคุณลักษณ์ซับซ้อน โครงสร้างจังหวะเพลงผิดแปลก (เช่น การเริ่มการหยุดเพิ่มผิดแปลก) ลีลาสอดประสานแนวทำนอง ออดไทม์ซิกเนเจอร์ (odd time signature) เมโลดีแข็งทื่อ และการคอร์ดขยายที่มักไม่กลมกลืนกัน แนวเพลงนี้ยังคล้ายกับโพสต์ร็อก


title: อายูมิ คิโนชิตะ

text: อายูมิ คิโนชิตะ ( ) เป็นนักแสดง, นักพากย์ ชาวญี่ปุ่น มีผลงานเด่นคือ "เดกะเยลโล่ว์" ในเรื่อง ขบวนการมือปราบผู้พิทักษ์ เดกะเรนเจอร์


title: เพนกวินจอมป่วน ก๊วนมาดากัสการ์

text: เพนกวินจอมป่วน ก๊วนมาดากัสการ์ () เป็นซีรีส์ภาพยนตร์แอนิเมชันหลายเรื่อง ที่มีจุดเริ่มต้นมาจากตัวละครในภาพยนตร์เรื่องมาดากัสการ์ คือเพนกวินทั้ง 4 ตัว คือ สกิปเปอร์ (Skipper) ริโก้ (Rico) โควอลสกี (Kowalski) ไพรเวท - พลทหาร (Private) สร้างขึ้นโดยดรีมเวิกส์แอนิเมชัน


title: เพนกวินจอมป่วน ก๊วนมาดากัสการ์

text: "เพนกวินจอมป่วน ก๊วนมาดากัสการ์" มีเนื้อเรื่องแยกออกมาจากภาพยนตร์ชุดมาดากัสการ์ กล่าวถึงการผจญภัยของเพนกวินทั้ง 4 ตัว คือ สกิปเปอร์ (Skipper) ริโก้ (Rico) โควอลสกี (Kowalski) ไพรเวท - พลทหาร (Private) ใน สวนสัตว์เซนทรัลพาร์ค พร้อกับเหล่าเพื่อนบ้านจอมวุ่นวายอย่าง คิงจูเลี่ยน ที่ 8, มอริส และมอร์ท


title: พ่อมดเจ้าเสน่ห์

text: พ่อม่ดเจ้าเสน่ห์ เป็นนวนิยายไทยของ โสภี พรรณราย เป็นนิยายลำดับที่ 4 ของนิยายซีรีส์ชุด สาวน้อยในตะเกียงแก้ว สร้างเป็นละครโทรทัศน์ผลิตโดย บริษัท ดีด้า วิดีโอ โปรดักชั่น จำกัด ออกอากาศทาง ช่อง 7 HD พ.ศ. 2561 ทุกวันพุธ-พฤหัสบดี เวลา 20:15 - 22:30 น. เริ่ม วันพฤหัสบดีที่ 11 ตุลาคม 2561 - วันพฤหัสบดีที่ 29 พฤศจิกายน 2561


title: พ่อมดเจ้าเสน่ห์

text: ละครเรื่องนี้เป็นภาคต่อภาคที่ 4 ของสาวน้อยในตะเกียงแก้ว (ออกอากาศในปี 2545), สาวน้อยในตะเกียงแก้ว ภาค 2 ตอน แม่มดน้อยตัวป่วน (ออกอากาศในปี 2547) และ สาวน้อยในตะเกียงแก้ว ภาค 3 ตอน อสูรน้อยในตะเกียงแก้ว (ออกอากาศในปี 2555)


title: พ่อมดเจ้าเสน่ห์

text: พ่อมดเจ้าเสน่ห์ เป็นละครแนว คอมเมดี้,ดราม่า,แฟนตาซี ผลิตโดย บริษัท ดีด้า วิดีโอ โปรดักชั่น จำกัด เป็นบทประพันธ์ โสภี พรรณราย และบทโทรทัศน์ ภาวิต กำกับการแสดงโดย ประทุม มิตรภักดี และนักแสดงนำโดย ภัทรพลฒ์ เดชพงษ์วรานนท์,พิมประภา ตั้งประภาพร,วรพล จินตโกศล,วศิน อัศวนฤนาท,เฌอมาวีร์ สุวรรณภาณุโชค,สุพิชฌาย์ ศรีสวัสดิ์,ปุณณดา ปุณณกันต์,จารุณี สุขสวัสดิ์,ดวงดาว จารุจินดา,กชกร ส่งแสงเติม และนักแสดงอีกมากมาย ออกอากาศ ทุกวันพุธ-พฤหัสบดี เวลา 20.15 - 22.30 น. เริ่มวันพฤหัสบดีที่ 11 ตุลาคม พ.ศ. 2561 - วันพฤหัสบดีที่ 29 พฤศจิกายน พ.ศ. 2561 ต่อจากละคร ระบำมาร


title: รายชื่อสถาบันอุดมศึกษาในประเทศกัมพูชา

text: นี่คือรายชื่อสถาบันอุดมศึกษาในประเทศกัมพูชาตามบัญชีของกระทรวงอบรม ยุวชน และกีฬา (ក្រសួងអប់រំ យុវជន និងកីឡា) เรียงตามลำดับอักษรไทย


title: รายชื่อสถาบันอุดมศึกษาในประเทศกัมพูชา

text: ในประเทศกัมพูชา มหาวิทยาลัย (university) เรียกว่า สากลวิทยาลัย (សាកលវិទ្យាល័យ) ส่วนคำว่า มหาวิทยาลัย (មហាវិទ្យាល័យ) นั้นมักใช้เรียกหน่วยงานระดับรอง เช่น คณะ (faculty) หรือวิทยาลัย (college) ขณะที่สถาบัน (institute) จะเรียก วิทยาสถาน (វិទ្យាស្ថាន) นอกจากนี้ สถาบันอุดมศึกษาบางแห่งก็เรียกว่า ศาลา (សាលា) และ สภา (សភា)


title: รายชื่อสถาบันอุดมศึกษาในประเทศกัมพูชา

text: การศึกษาอย่างเป็นระบบระเบียบในกัมพูชานั้นยุติลงและผู้มีการศึกษาหลายคนหลบหนีออกจากประเทศในช่วงเขมรแดงเรืองอำนาจระหว่าง ค.ศ. 1975–1979 แต่เมื่อระบอบเขมรแดงสิ้นสุดลง การศึกษาก็ได้รับการฟื้นฟูขึ้นจากศูนย์จนกลายเป็นระบบสมัยใหม่ในปัจจุบัน ประกอบด้วยการเรียนตั้งแต่เกรด 1 (เริ่มที่อายุ 6 ปี) จนถึงเกรด 12 สำหรับระดับสามัญ เมื่อพ้นจากนี้แล้ว ผู้เรียนจะต้องสอบเพื่อศึกษาต่อในระดับอุดมศึกษา


โปเกมอน เดอะมูฟวี่ ตอน เรื่องราวแห่งผองเรา () เป็นภาพยนตร์โปเกมอนเดอะมูฟวี่ที่ 21 ที่เกิดจากความร่วมมือของสตูดิโอ โอแอลเอ็ม กับ Wit Studio กำกับโดย เท็ตสึโอะ ยาจิมะ สำหรับโปเกมอนเดอะมูฟวี่ที่ 21 นี้มีการเปลี่ยนผู้กำกับครั้งแรกในรอบ 20 ปี เพราะแต่เดิม คุนิฮิโกะ ยูยามะ จะเป็นผู้กำกับโปเกมอนเดอะมูฟวี่มาโดยตลอด ออกฉายในโรงภาพยนตร์ในประเทศญี่ปุ่นเมื่อวันที่ 13 กรกฎาคม พ.ศ. 2561 และ ออกฉายในโรงภาพยนตร์ในประเทศไทยเมื่อวันที่ 18 ตุลาคม พ.ศ. 2561เป็นประเทศแรกในเอเชีย ที่ฉายนอกประเทศญี่ปุ่น


title: โปเกมอน เดอะมูฟวี่ ตอน เรื่องราวแห่งผองเรา

text: นักวิ่งสาวที่จำใจมาเพื่อภารกิจบางอย่าง, หนุ่มใหญ่จอมแต่งเรื่องจนเกิดเหตุบานปลาย, นักวิจัยหนุ่มความรู้แน่นแต่ดันขาดความมั่นใจ, หญิงชรากับความหลังที่ทำให้เกลียดโปเกมอน และ สาวน้อยผู้กุมความลับบางอย่างของเมือง


text: --- ต่างคนต่างที่มา รวมเป็นเรื่องราวแห่งผองเรา ณ ที่แห่งนี้ เทศกาลแห่งสายลม เมืองฟูระ


text:
ในทุกๆปี ชาวเมืองฟูระ จะร่วมกันจัดงานเฉลิมฉลองเทศกาลแห่งสายลม ให้แก่ โปเกมอนในตำนาน ลูเกีย ซึ่งเคยช่วยเมืองนี้ไว้ในอดีต ขณะที่เทศกาลกำลังดำเนินไปอย่างสนุกสนานนั้น ก็มีบางสิ่งผิดปกติเกิดขึ้น! ซาโตชิและพิคาชู ซึ่งเดินทางไปยังเมืองฟูระ จะสามารถรวบรวมพลังกับเหล่าเทรนเนอร์และโปเกมอน เพื่อช่วยเมืองนี้เอาไว้ให้รอดพ้นได้หรือไม่?เพลงญี่ปุ่น
เพลงไทย
ไม่มีการใช้เพลงไทย (ใช้เพลงญี่ปุ่น)


title: การศึกษาในประเทศออสเตรเลีย

text: การศึกษาในประเทศออสเตรเลีย ครอบคลุมภาคการศึกษาปฐมวัย (เด็กก่อนวัยเรียน) และประถมศึกษา (โรงเรียนประถม) ตามด้วยมัธยมศึกษา (โรงเรียนมัธยม), ระดับอุดมศึกษา (มหาวิทยาลัย, วิทยาลัยเทคนิคและการศึกษาต่อเนื่อง, อาชีวศึกษา และผู้ให้บริการฝึกอบรม) และการศึกษาสำหรับผู้ใหญ่ (อ้างถึงการศึกษาสำหรับผู้ใหญ่ และการให้การศึกษาชุมชน) การควบคุมและการระดมทุนการศึกษาถือเป็นหน้าที่หลักของรัฐและดินแดน แต่รัฐบาลกลางยังมีบทบาทในการระดมทุน


title: การศึกษาในประเทศออสเตรเลีย

text: การศึกษาในประเทศออสเตรเลียมีผลบังคับใช้ระหว่างอายุห้าถึงหกปี และสิบห้า, สิบหกหรือสิบเจ็ดปี ขึ้นอยู่กับรัฐหรืออาณาเขตและวันเดือนปีเกิด


title: การศึกษาในประเทศออสเตรเลีย

text: สำหรับการศึกษาระดับประถมศึกษาและมัธยมศึกษา โรงเรียนของรัฐบาลมีนักเรียนชาวออสเตรเลียประมาณ 60 เปอร์เซนต์ กับโรงเรียนเอกชนอีกประมาณ 40 เปอร์เซนต์ ในระดับอุดมศึกษา มหาวิทยาลัยของออสเตรเลียส่วนใหญ่เป็นสถาบันอุดมศึกษาของรัฐ และค่าธรรมเนียมนักเรียนจะได้รับเงินอุดหนุนผ่านโปรแกรมเงินกู้สำหรับนักเรียน ที่การชำระเงินจะครบกำหนดเมื่อผู้สำเร็จการศึกษาเข้าถึงระดับรายได้ที่แน่นอน


title: การศึกษาในประเทศออสเตรเลีย

text: สำหรับโรงเรียนประถมศึกษาและมัธยมศึกษา หลักสูตรของออสเตรเลียระดับประเทศได้รับการพัฒนาและดำเนินการตั้งแต่ปี ค.ศ. 2010


title: การศึกษาในประเทศออสเตรเลีย

text: ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 อิงตามข้อมูลจากปี ค.ศ. 2006 ระบุออสเตรเลียที่ค่าดัชนี 0.993 ซึ่งเป็นระดับสูงที่สุดในโลก ในปี ค.ศ. 1966 ทางการออสเตรเลียลงนามในอนุสัญญาต่อต้านการเลือกปฏิบัติในด้านการศึกษา ซึ่งมีเป้าหมายเพื่อต่อต้านการเลือกปฏิบัติและการแบ่งแยกเชื้อชาติในด้านการศึกษา


title: The Legend of Wulin

text: ตำนานยุทธจักร ออนไลน์ หรือ ยุทธภพ ออนไลน์ () เป็นเว็บบอร์ดคอมมูนิตี้โรลเพลย์จีนโบราณของชุมชนคนไทย ก่อตั้งเมื่อวันที่ 12 กรกฎาคม พ.ศ. 2560 โดยทางแอดมินมีจุดมุ่งหมายในการสร้างเว็บไซต์เพื่อพบปะพูดคุยของเพื่อนๆ ที่ชื่นชอบเกี่ยวกับจีนกำลังภายใน หรือ ประวัติศาสตร์ขนชาติจีน เป็นคอมมูนิตี้พบปะพูดคุยสำหรับคนที่สนใจในเรื่องเดียวกันรวมตัวกัน และ รวมไปถึงการเล่นเกมเพื่อความสนุกในรูปแบบ เกมโรลเพลย์ สวมบทบาทคาแรกเตอร์ตัวละครที่เราสร้างขึ้นเพื่อผจญภัยในโลกยุทธจักร จีนโบราณ รัชสมัย จักรพรรดิฮั่นอู่ตี้


title: The Legend of Wulin

text: ลักษณะของเว็บไซต์ เป็นการนำสร้างชุมชนสำหรับคนรักนวนิยายจีน หรือ ประวัติศาสตร์ชนชาติจีน ที่อยากศึกษาประวัติศาสตร์จีนและแลกเปลี่ยนความรู้ ภายในเว็บไซต์นอกจากเป็นแหล่งรวมตัวของคนรักจีนโบราณที่เล่นสวมบทบาทโรลเพลย์อย่างสนุกสนาน และ พบปะพูดคุยของกลุ่มวัยรุ่น วัยมัธยมฯ วัยมหาวิทยาลัย จนไปถึงวัยทำงาน โดยมีการให้บริการที่โดดเด่น ได้แก่ เว็บบอร์ด บล็อก, เกมสวมบทบาท, โรลเพลย์ จำลองตัวละครจีนโบราณของตนเองในเว็บไซต์


title: The Legend of Wulin

text: นอกจากนี้ยังมีเนื้อหาที่สอดคล้องกับประวัติศาสตร์ และ ความรู้จากคติสอนใจ คำคมขงจื้อต่างๆ และการสอนเขียนโค้ตโปรแกรม HTML ต่างๆ เพื่อให้สมาชิกได้แลกเปลี่ยนกัน รวมอยู่ภายในเว็บ รวมไปถึงการปรึกษา พูดคุยของกลุ่มเพื่อนที่คอเดียวกัน ทำให้สามารถตั้งคำถาม ปรึกษาหารือ ช่วยเหลือกันทั้งเรื่องการเรียน การงาน และ การใช้ชีวิต ได้อย่างสนิทสนมมากยิ่งขึ้น


title: The Legend of Wulin

text:
เว็บบอร์ดคอมมูนิตี้โรลเพลย์แห่งนี้จัดเป็นประเภท Serious Role-Play เป็นประเภทเดียวกับบอร์ดโรลเพลย์ตะวันตก หรือ เกมจำลองบทบาทต่างๆ ที่ทุกท่านสามารถพบเห็นได้ใน Steam นิยามของ Serious Role-Play ได้ถูกนิยามไว้ว่าในรัชสมัยราชวงศ์ฉินที่สอง ฮ่องเต้หูไห่ มีพระนามเดิมว่าองค์ชายหูไห่ เป็นพระราชโอรสองค์รองของ ฉินซีฮ่องเต้ ปกครองอ่อนแอ ผลพวงจากพระราชบิดา "ฉินซีฮ่องเต้" ที่ทรงสร้างความทุกข์เข็ญ ปกครองโหดเหี้ยมทารุณย์ฝังแค้นในหมู่ราษฎร์ทั้งแผ่นดิน หลังฉินซีฮ่องเต้ทรงสิ้นพระชนม์ชีพไม่นาน หนึ่งปีหลังจากนั้น เฉินเซิ่ง (陈胜) และ อู๋กว่าง (吴广) ได้นำจอบเสียม เหลาไม้ไผ่มาเป็นอาวุธ ปลุกระดมชาวบ้านลุกขึ้นสู้ต่อต้านต้าฉิน จากนั้นกองกำลังกบฎน้อยใหญ่ก็ค่อยๆ ลุกขึ้นสู้ตาม หนึ่งในนั้นมี กองกำลังหลิวปังที่ลุกขึ้นสู้จากเพ่ยเสี้ยนเติบโตขึ้นอย่างรวดเร็ว และ กองกำลังเซี่ยงอวี่ ที่แข็งแกร่งที่สุดในสมัยนั้น กลุ่มกบฎจากเล็กๆ รวมกลายเป็นกลุ่มใหญ่และร่วมกันตีต้าฉิน
เรื่องราวหลังจากนั้นนำพาไปสู่สงครามที่ยิ่งใหญ่ที่สุดในประวัติศาสตร์ การขับเคี่ยวอย่างสูสี อย่าง สงครามฉู่–ฮั่น กินเวลากว่าสี่ปี
ราชวงศ์ฮั่นอยู่ยาวนานมาสี่รัชกาล ความรุ่งเรืองในรัชสมัยฮั่นเหวินตี้-ฮั่นจิ่งตี้ ได้สร้างความผาสุกและเงินทองมากมาย เสบียงสมบูรณ์พร้อมขับไล่ชงหนูไปจากชายแดนเหนือกลับสู่ทางเหนือที่ๆ พวกชงหนูจากมา จนได้ถือกำเนิดองค์ชายน้อยที่มีบารมียิ่งใหญ่นำพายุคทองแห่งราชวงศ์ฮั่นและยุคแห่งวีรบุรุษมากมาย


title: The Legend of Wulin

text: จักรพรรดิฮั่นอู่ตี้ หรือ พระนามเดิม องค์ชายหลิวเช่อ เกิดมาตอนนั้นเป็นเพียงองค์ชายตกยาก มารดาเป็นเพียงพระสนมชั้นผู้น้อยในจักรพรรดิฮั่นจิ่งตี้ แต่ด้วยเขาเป็นเด็กมุมานะ มีแววเก่งกล้าสามารถและสะดุดตาองค์หญิงใหญ่ก่วนเถา ด้วยองค์หญิงใหญ่ก่วนเถาในตอนนั้นเพิ่งโดนพระสนมหลี่ พระสนมที่ฮ่องเต้โปรดปรานดูถูกสารพัดและผิดคำมั่นที่ให้ไว้ อันคำมั่นนั้นมีความว่า ให้พระโอรสนางหมั้นหมายกับบุตรีของตน "เฉินอาเจียว" ถ้าพระโอรสสนมหลี่ได้ถูกเลือกเป็นรัชทายาท ทำให้องค์หญิงใหญ่ได้จัดฉากต่อหน้าเสด็จแม่ โต้วไทเฮาเพื่อให้หลิวเช่อเด็กน้อยได้มีโอกาสร่ายรำเพลงกระบี่ที่ร่ำเรียนจากอาจารย์โจวหย่าฟู (ซึ่งในตอนนั้นเป็นเพียงผู้คุมเฝ้าประตูตำหนักไทเฮา) โดยหลิวเช่อร่ายรำเพลงกระบี่ผสานเสียงพิณเฉินอาเจียว เป็นที่พอพระทัยไทเฮาอย่างมาก จากนั้นทั้งสองก็ยิ่งสนิทสนมกันมาก แม้ว่าหลิวเช่อจะอายุน้อยกว่าอาเจียวห้าปี แต่ตนก็ให้คำมั่นต่อองค์หญิงก่วนเถาว่าจะรักนางและรับนางเป็นฮองเฮาถ้าตนได้เป็นรัชทายาท ด้วยคำพูดนั้นทำให้องค์หญิงก่วนเถาทำทุกวิธีทางเพื่อเปิดโปงความร้ายกาจของพระสนมหลี่ต่อไทเฮา เป็นเหตุให้ไทเฮาไม่พอพระทัยอย่างมากจึงให้ฮ่องเต้ฮั่นจิ่งตี้ขับไล่นางออกจากวัง ให้ลูกชายนางไปเป็นอ๋องอยู่ปกครองแคว้นที่ห่างไกล นับแต่นั้นหลิวเช่อก็ได้เป็นรัชทายาท หลิวเช่อกับเฉินอาเจียวยิ่งเพิ่มความสนิทสนมกันมากขึ้น


title: The Legend of Wulin

text: หลังจากอายุย่างเข้า 15 ปี หลิวเช่อและสหายวัยเรียนก็แอบหนีออกจากวังไปเที่ยวเล่นจนถึงเมืองเยี่ยนชื่อ ซึ่งเป็นเมืองเล็กในเขตซานตง นั่นทำให้พวกเขาได้รู้จักยอดคน "ชินแสตงฟางซั่ว" หลังจากหลิวเช่อครองราชย์ สถาปนาพระนาม "ฮั่นอู่ตี้" ได้รับความช่วยเหลือจากชินแสตงฟางทำให้บัลลังก์ของเขามั่นคง และ ไม่เพียงนั้นเขายังได้พบรักแท้ "เว่ยจื่อฟู" สาวใช้ในจวนพระพี่นางของเขา "องค์หญิงผิงหยาง" เป็นเหตุให้ฮองเฮาเฉินอาเจียวเกิดความริษยาหึงหวงจนทำเกินกว่าเหตุ ถูกส่งเข้าตำหนักเย็น และเว่ยจื่อฟู่ได้เลื่อนจากสนมเป็นฮองเฮา


title: The Legend of Wulin

text: ปีรัชศกเจี้ยนหยวนที่ 15 ฮ่องเต้ฮั่นอู่ตี้ กับ ฮองเฮาเว่ยจื่อฟูต้องร่วมทุกข์ร่วมสุขผจญอุปสรรค์ครั้งใหญ่ ไม่เพียงแต่แผ่นดินที่เต็มไปด้วยชาวยุทธ์ที่ก่อความวุ่นวาย แต่ภายในวังหลังเองก็เช่นกันกำลังจะเกิดเหตุการณ์ที่เลวร้ายเพื่อทดสอบความรักของทั้งคู่


title: The Legend of Wulin

text: เป็นระบบที่บ่งบอกถึงสถานะการเจ็บป่วยของตัวละคร การเดินทาง การโรลเพลย์ต่างๆ จะมีการลดความหิวขึ้น หรือแม้แต่อยู่เฉยๆ 24 ชม./-1 แต่เพลย์เยอร์สามารถกดเติมความหิวด้วยการกินอาหาร โดยอาหารเหล่านี้สามารถหาซื้อไดเจากศูนย์การค้า ด้วยเงินตำลึง หรือหากเพลย์เยอร์มีไอเท็มวัตถุดิบทำอาหาร สามารถปรุงอาหารทำรับประทานเองได้


title: ออน/ออฟ ญี่ปุ่น

text: ON/OFF  -Japanese ver.- เป็นซิงเกิ้ลเดบิวต์ที่ประเทศญี่ปุ่นของบอยกรุ๊ปจากประเทศเกาหลีใต้ชื่อ ออนแอนด์ออฟ (อังกฤษ : ONF) ภายใต้การดูแลของค่ายดับเบิ้ลยูเอ็มเอนเตอร์เทนเมนต์ และ marble musiclab โดยมีผู้จัดจำหน่ายคือ Victor Entertainment ซิงเกิ้ลอัลบั้มถูกปล่อยตัวในวันที่ 1 สิงหาคม 2561 ซิงเกิ้ลอัลบั้มนี้ประกอบไปด้วย 3 เพลง โดยมีเพลง ON/OFF เป็นเพลงโปรโมท


title: ออน/ออฟ ญี่ปุ่น

text: วันที่ 31 สิงหาคม 2561 มีงานโชว์เคสเดบิวต์ของออนแอนด์ออฟ เปิดตัวและเดบิวต์ในประเทศญี่ปุ่นด้วยซิงเกิ้ลแรกอย่าง "ON/OFF -Japanese ver-" งานโชว์เคสที่จัดขึ้นที่ Mynavi BLITZ AKASAKA โตเกียว ประเทศญี่ปุ่น จำนวน 2 รอบ และสมาชิกทั้งเจ็ดคนของวงก็ได้โชว์เพลงในซิงเกิ้ลอัลบั้มท่ามกลางแฟนๆ เต็มความจุของฮอล์


title: ออน/ออฟ ญี่ปุ่น

text: นอกจากนี้ยังมีมินิไลฟ์และงานไฮทัชในวันที่ 3 สิงหาคม 2561 จัดที่ VenusFort เมืองโอไดบะ และวันที่ 5 สิงหาคม 2561 จัดที่ LaQua Garden Stage ของ Tokyo Dome City ส่วนงานแจกลายเซ็นในวันที่ 4 สิงหาคม 2561 แจ้งวันเวลาและสถานที่ให้กับผู้ร่วมงานโดยตรง


title: การศึกษาในประเทศนิวซีแลนด์

text: ระบบการศึกษาในประเทศนิวซีแลนด์ เป็นแบบสามระดับ ซึ่งรวมถึงโรงเรียนประถมศึกษา และโรงเรียนมัธยมศึกษาตอนต้น ตามด้วยโรงเรียนมัธยมศึกษาตอนปลาย (ไฮสกูล) และการศึกษาระดับอุดมศึกษาที่มหาวิทยาลัยและโรงเรียนโปลีเทคนิค ปีการศึกษาในประเทศนิวซีแลนด์แตกต่างกันไปในแต่ละสถาบัน แต่โดยทั่วไปจะเริ่มต้นตั้งแต่ต้นเดือนกุมภาพันธ์จนถึงกลางเดือนธันวาคมสำหรับโรงเรียนประถม ปลายเดือนมกราคมถึงปลายเดือนพฤศจิกายนหรือต้นเดือนธันวาคมสำหรับโรงเรียนมัธยมปลายและโรงเรียนโปลีเทคนิค และตั้งแต่ปลายเดือนกุมภาพันธ์จนถึงกลางเดือนพฤศจิกายนสำหรับมหาวิทยาลัย


title: การศึกษาในประเทศนิวซีแลนด์

text: ในปี ค.ศ. 2009 โครงการประเมินผลนักเรียนร่วมกับนานาชาติ (PISA) เผยแพร่โดยองค์การเพื่อความร่วมมือและการพัฒนาทางเศรษฐกิจ (OECD) ได้จัดอันดับนิวซีแลนด์อยู่ในอันดับ 7 ของประเทศที่ดีที่สุดด้านวิทยาศาสตร์และการอ่าน และอันดับที่ 13 ด้านคณิตศาสตร์ ส่วนดัชนีการศึกษาซึ่งเป็นส่วนหนึ่งของดัชนีการพัฒนามนุษย์ของสหประชาชาติ ได้จัดอันดับนิวซีแลนด์ให้เป็นหนึ่งในประเทศที่มีคุณภาพการศึกษาสูงที่สุดในโลก


title: สุมาเตี้ยม

text: สุมาเตี้ยม (, 227–283) องค์ชายและขุนพลแห่ง ราชวงศ์จิ้น พระองค์ก่อนหน้านี้รับราชการในรัฐ วุยก๊ก ระหว่าง ยุคสามก๊ก ของจีน


title: สุมาเตี้ยม

text: สุมาเตี้ยมเป็นพระโอรสของ จักรพรรดิจิ้นเสฺวียน หรือ สุมาอี้ ที่ประสูติแต่ นายหญิงฟู่ ผู้เป็นอนุภรรยามีพระเชษฐาและพระอนุชาร่วมพระมารดาอีก 3 พระองค์หนึ่งในนั้นคือ สุมาเหลียง () ผู้สำเร็จราชการในรัชสมัย จักรพรรดิจิ้นฮุ่ย แห่งราชวงศ์จิ้น พระองค์เริ่มรับราชการเป็นขุนนางทหารในรัฐ วุยก๊ก ระหว่าง ยุคสามก๊ก


title: ริสะ มิซูโนะ

text: ริสะ มิซูโนะ ( ) เป็นนักพากย์ ชาวญี่ปุ่น มีชื่อเสียงจากบท เอจิเซ็น นานาโกะ ลูกพี่ลูกน้องของ เอจิเซ็น เรียวมะ ในเรื่อง ปริ๊นซ์ ออฟ เทนนิส


title: เคจีออกราฟี

text: เคจีออกราฟี () คือซอฟต์แวร์ฟรีและโอเพนซอร์สประเภทเกมทางการศึกษาสำหรับทดสอบความรู้ทางภูมิศาสตร์ของนักเรียน ซอฟต์แวร์นี้เป็นส่วนหนึ่งของเคดีอี เอสซี 4 สำหรับรุ่นปัจจุบันเป็นส่วนหนึ่งของเคดีอี เอดยูเคชัน โปรเจกต์ 3.5


title: เคจีออกราฟี

text: เรียกดูแผนที่โดยคลิกที่แผนที่ประเทศเพื่อดูชื่อซึ่งจะแสดงธงและเมืองหลวงของแต่ละประเทศ นอกเหนือจากการศึกษาแล้วเคจีออกราฟีสามารถใช้ในการประเมินผลเพื่อวัดความรู้ โดยประกอบด้วยเกมจำนวนห้าโหมดด้วยกัน ดังนี้


title: เจ้าหญิงมาเฟลดาแห่งซาวอย

text: เจ้าหญิงมาเฟลดาแห่งซาวอย () ประสูติเมื่อวันที่ 2 พฤศจิกายน 2445 เป็นพระราชธิดาพระองค์รองใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่)ใน ซีโมน แซ็กซ์-โคบูร์ก-ก็อตธา โดบมีความสนพระทัยด้านศิลปะและการดนตรี ในช่วงสงครามโลกครั้งที่หนึ่ง เจ้าหญิงเอเลนาแห่งมอนเตเนโกร เสด็จพระราชดำเนินพร้อมด้วย เจ้าหญิงมาเฟลดาแห่งซาวอย พระราชธิดาเยือนโรงพยาบาลทหารของอิตาเลียน ทรงพระราชทานกำลังใจแก่ทหารและมีพระราชปฏิสันถารร่วมด้วยคณะแพทย์และพยาบาล ต่อมาเมื่อเจริญพระชันษาทรงเสกสมรสกับ ฟิลิป แลนด์เกรฟแห่งเฮสส์ ผู้เป็นพระราชนัดดาใน จักรพรรดิฟรีดริชที่ 3 แห่งเยอรมนี และพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 23 กันยายน 2468 รับพระราชทานพระอิสริยยศเคียงคู่พระสวามีคือ แลนด์เกรฟวีนแห่งเฮสส์ พระชายา มีพระบุตรดังนี้


title: เจ้าหญิงมาเฟลดาแห่งซาวอย

text: พระองค์สิ้นพระชนม์ลงเมื่อวันที่ 27 สิงหาคม 2484 สิริพระชันษา 38 ปี โดยภายหลังพระองค์สิ้นพระชนม์ รัฐบาลอิตาลีได้นำพระนามของพระองค์มาตั้งชื่อเป็นอาหารชนิดหนึ่งโดยชื่อว่า มาเฟลดีน


title: รายชื่อนครในประเทศอาร์เจนตินาเรียงตามจำนวนประชากร

text: รายชื่อนครในประเทศอาร์เจนตินา นี้แสดงตัวเลขประชากรจากแหล่งข้อมูลที่แตกต่างกันสำหรับนครและเมืองในอาร์เจนตินา และจัดอันดับนครและเมืองตามตัวเลขเหล่านั้น จำนวนประชากรของแต่ละเมืองนับรวมประชากรในเขตเมืองขยายด้วย ยกเว้นบัวโนสไอเรส (เขตมหานครบัวโนสไอเรสมีประชากร 12,801,365 คน) นอกจากนี้ ด้านล่างสุดของหน้านี้ยังมีรายการผลิตภัณฑ์มวลรวมในประเทศ (แบบความเสมอภาคของอำนาจซื้อ) ของเขตมหานครของบรรดาเมืองที่ใหญ่ที่สุดในประเทศ โดยเปรียบเทียบกับผลิตภัณฑ์มวลรวมในประเทศของประเทศที่สามารถเปรียบเทียบกันได้ เพื่อแสดงว่ากำลังซื้อของเขตมหานครแต่ละเขตในอาร์เจนตินาใกล้เคียงกับกำลังซื้อของประเทศเหล่านั้น แม้ว่าจำนวนประชากรจะไม่สามารถเทียบกันได้ก็ตาม


text: รายชื่อด้านล่างนี้ใช้ข้อมูลจากสำมะโนประชากร พ.ศ. 2553 และ พ.ศ. 2544 โดยสถาบันสถิติและสำมะโนแห่งชาติอาร์เจนตินา และจาก "เวิลด์บุ๊กเอนไซโคลพีเดีย" พ.ศ. 2553 รายชื่อนี้เรียงลำดับโดยใช้ข้อมูลของ พ.ศ. 2553 เป็นหลัก ถ้าไม่มีข้อมูลของ พ.ศ. 2553 จะใช้ข้อมูลของ พ.ศ. 2544 แทน ชื่อเมืองที่เป็นตัวหนาคือชื่อเมืองหลวงของรัฐ


title: เอาต์ออฟรีช

text: "เอาต์ออฟรีช" () คือเพลงของ แกเบรียล นักร้องหญิงชาวอังกฤษ แต่งขึ้นโดย แกเบรียล และ Jonathan Shorten ซึ่งได้ทำเพลงร่วมกันเพื่อใช้ประกอบภาพยนตร์แนวตลกโรแมนติกของ Sharon Maguire เรื่อง "บริดเจต โจนส์ ไดอารี่ บันทึกรักพลิกล็อก" ( เมื่อปี พ.ศ. 2544 ถูกเลือกให้เป็นซิงเกิลนำจากภาพยนตร์ในปี พ.ศ. 2544 และกลายเป็นซิงเกิลยอดนิยมสูงสุดของแกเบรียลนับตั้งแต่เพลง "Dreams" เมื่อปี พ.ศ. 2536 เพลงนี้สามารถติดอันดับที่ 4 บนชาร์ตซิงเกิลแห่งสหราชอาณาจักร และอันดับที่ 9 ในออสเตรเลีย อีกทั้งยังประสบความสำเร็จเป็นอย่างมากในนิวซีแลนด์ ที่สามารถติดอันดับที่ 2 เป็นเวลาหนึ่งสัปดาห์ในเดือนกันยายนปี พ.ศ. 2544


title: เอาต์ออฟรีช

text: เพลงนี้สามารถขายได้ 320,000 ก้อปปี้ ในสหราชอาณาจักรตามที่ระบุไว้ใน Official Charts Company และกลายเป็นซิงเกิลที่ประสบความสำเร็จที่สุดอันดับที่ 10 ประจำปี พ.ศ. 2544 ในประเทศนิวซีแลนด์ ต่อมาได้ถูกรวมเข้าไปในฉบับใหม่ของอัลบั้ม "Rise" (พ.ศ. 2542) ที่ออกจำหน่ายในปี พ. ศ. 2544 รวมทั้งในอัลบั้มรวมเพลงฮิตของเธอ "ดรีมส์แคนคัมทรู, เกรเทสฮิตส์ ชุดที่ 1" ซึ่งออกจำหน่ายในปีเดียวกัน


title: เอาต์ออฟรีช

text: มิวสิกวิดีโอเพลงนี้เป็นภาพของแกเบรียลที่กำลังร้องเพลง กับภาพลักษณ์สวมแว่นตากันแดดสีดำกับแจ๊คเก็ตหนังสีดำตัวใหญ่ ตัดสลับกับคลิปจากภาพยนตร์เรื่อง "บริดเจต โจนส์ ไดอารี่ บันทึกรักพลิกล็อก" และได้ Don Gilet นักแสดงชายชาวอังกฤษมาร่วมแสดงในมิวสิกวิดีโอเพลงนี้ด้วย


title: ภาษาอ่ายตน

text: ภาษาอ่ายตน เป็นภาษาที่พูดโดยชาวอ่ายตนในรัฐอัสสัม, อินเดีย ปัจจุบันถูกจัดเป็นภาษาที่ถูกคุกคาม เนื่องจากมีผู้พูดน่อยกว่าสองพันคนทั่วโลก เป็นภาษาที่มีความใกล้เคียงกับภาษาพ่าเก


title: วิลเลียม เวอร์สลีย์

text: เซอร์วิลเลียม เวอร์สลีย์ () เกิดเมื่อวันที่ 5 เมษายน 2433 ณ ยอร์กเชอร์ เป็นบุตรชายของ วิลเลียม เวอร์สลีย์ที่ 3 กับ ออกัสตา แมรี ชิลล์เวส บาว์น เขาเป็นเศรษฐีที่ดินแห่งอังกฤษและเป็นมือสมัครเล่นคริกเกต โดยตระกูลของเขานั้นถือว่าเป็นผู้ดีเก่า โดยเป็นหลานของอาร์ทิงตัน เวอร์สลีย์ เศรษฐีใหญ่แห่งภูมิภาคยอร์กเชอร์ ในช่วงสงครามโลกครั้งที่หนึ่ง เขาทำหน้าที่เป็นนายทหารราบและได้รับบาดเจ็บจากการสู้รบ ก่อนจะถูกจับเป้นเชลย เขาดำรงตำแหน่งเป็นลอร์ดยอร์กและเชอร์ยอร์กตั้งแต่ปี 2494-2508


title: วิลเลียม เวอร์สลีย์

text:
เขาได้แต่งงานกับ จอยซี่ มอร์แกน บรุนเนอร์ เมื่อวันที่ 20 พฤษภาคม 2467 มีบุตร-ธิดาดังนี้
เขาเป็นกัปตันสโมสรคริกเก็ตยอร์กเชียร์ในปี พ.ศ. 2471 และ 2472 ฤดูกาลเดียวของคริกเกตชั้นหนึ่ง เขาไม่สามารถรับตำแหน่งนายทหารในปี พ.ศ. 2467 ได้เนื่องจากความตั้งใจทางธุรกิจ ต่อมาเขาเป็นประธานแห่งยอร์กเชียร์เคาน์ตี้คริกเก็ตคลับจาก พ.ศ. 2503 จนถึงปี 2516 และดำรงตำแหน่งประธาน MCC ในปี พ.ศ. 2505


title: วิลเลียม เวอร์สลีย์

text: เขาเสียชีวิตในปี พ.ศ. 2516 ด้วยโรคชรา สิริอายุรวม 83 ปี


title: นานะ นากาโมโตะ

text: นานะ นากาโมโตะ ( ) เป็นนักแสดง ชาวญี่ปุ่น มีผลงานเด่นคือ "ไมรา" ในเรื่อง ขบวนการมือปราบผู้พิทักษ์ เดกะเรนเจอร์


title: เถาวัลย์เปรียง

text: เถาวัลย์เปรียง () เป็นพืชในวงศ์ถั่ว ลักษณะเป็นไม้เถาเนื้อแข็งอายุหลายปี ใบเป็นใบประกอบแบบขนนกปลายคี่ รูปรีแกมรูปขอบขนานขนาด 1.5-2.5 x 4-6 เซนติเมตร มี 7-9 ใบย่อย แผ่นใบสีเขียวเข้มเป็นมัน ดอกออกเป็นช่อกระจะตามซอกใบและปลายยอด ช่อยาว 20-30 เซนติเมตร แต่ละช่อมีดอกย่อย 5-10 ดอก ดอกย่อยสีขาวอมชมพู มีกลิ่นหอมอ่อน ๆ กลีบดอกมี 5 กลีบ ผลเป็นฝักแบนขนาด 1-1.5 x 3-8 เซนติเมตร ภายในมีหลายเมล็ด


title: เถาวัลย์เปรียง

text: เถาวัลย์เปรียงกระจายพันธุ์ในอินเดีย จีน อินโดจีนถึงออสตราเลเซีย เถามีสรรพคุณแก้ปวดเมื่อยกล้ามเนื้อ รักษาโรคข้อเสื่อม


title: รัฐประหารพระเจ้าโจมอ

text: รัฐประหารพระเจ้าโจมอ () รัฐประหารที่เกิดขึ้นเมื่อวันที่ 2 มิถุนายน 260 ใน ลกเอี๋ยง ราชธานีของรัฐ วุย ระหว่าง ยุคสามก๊ก โจมอ ยุวจักรพรรดิแห่งวุยได้โอกาสก่อรัฐประหารต่อผู้สำเร็จราชการ สุมาเจียว ซึ่งควบคุมราชสำนักวุยแบบเบ็ดเสร็จ จากนั้นการรัฐประหารจบลงพร้อมกับการสวรรคตของโจมอและสุมาเจียวสามารถรักษาตำแหน่งของเขาไว้ได้ การรัฐประหารส่งผลให้พลังอำนาจของตระกูลสุมาเพิ่มขึ้นและมีอิทธิพลในวุย และเป็นรากฐานสำหรับการแย่งชิงราชบัลลังก์วุยใน 266 โดยบุตรชายของสุมาเจียว สุมาเอี๋ยน ผู้ก่อตี้ง ราชวงศ์จิ้นตะวันตก


title: รัฐประหารพระเจ้าโจมอ

text: รัฐวุยถูกสถาปนาขึ้นอย่างเป็นทางการใน 220 โดย โจผี เป็นหมุดหมายสำคัญถึงจุดเริ่มต้นของ ยุคสามก๊ก ในจีน ระบอบการปกครองของราชสกุลวุยเริ่มอ่อนแอตั้งแต่การสวรรคตของจักรพรรดิวุยองค์ที่ 2 โจยอย จนไร้ซึ่งพระราชอำนาจ หลังจาก อุบัติการณ์สุสานโกเบงเหลง ใน 249 ขุนพลวุย สุมาอี้ ยึดอำนาจจากผู้สำเร็จราชการ โจซอง สุมาอี้ถึงแก่อสัญกรรมใน 251 และถูกสืบทอดโดยบุตรชายของเขา สุมาสู และ สุมาเจียว ซึ่งควบคุมราชสำนักวุยแบบเบ็ดเสร็จ


title: รัฐประหารพระเจ้าโจมอ

text: ใน 254 สุมาสู ปลดจักรพรรดิวุยองค์ที่ 3 โจฮอง และตั้ง โจมอ พระชนมายุ 13 พรรษาขึ้นสืบราชบัลลังก์


title: ศึกเทพพยากรณ์พิชิตมาร

text: ศึกเทพพยากรณ์พิชิตมาร () เป็นละครโทรทัศน์ที่สร้างขึ้นในปี ค.ศ. 2006 ในประเทศจีน จะออกอากาศช่อง TVB นำแสดงโดย แฟรงกี้ หลิน, หลิน เฟิง, หยาง อี้, เซเลนา หลี่, เดวิด เจียง, แอนน์ อึ้ง, หู ติ้งซิน, เฟลิกซ์ ล็อก ออกอากาศทางช่อง ช่อง 3 แฟมิลี ในประเทศไทย


title: ศึกเทพพยากรณ์พิชิตมาร

text: ในยุทธภพมีกฎเกณฑ์ว่า ทุก 5 ปี ทั้งฝ่ายธรรมและฝ่ายอธรรมจะต้องส่งยอดฝีมือฝ่ายละห้าคนเป็นตัวแทนประลองยุทธในศึกตราทอง หากฝ่ายใดเป็นฝ่ายชนะจะได้ครองยุทธภพเป็นเวลา 5 ปี แต่ถึงกระนั้นยอดฝีมือฝ่ายธรรมกลับถูกลอบสังหารอย่างต่อเนื่อง


title: ศึกเทพพยากรณ์พิชิตมาร

text: หลี่ปู้อี้ ซึ่งมีวรยุทธลึกล้ำและมีความสามารถในการทำนายโชคชะตาจึงต้องรับหน้าที่เสาะหายอดฝีมือเพื่อเข้าร่วมประลองในศึกตราทองนี้เอง ต่อมาเขาถูกไล่เย่าเอ๋อ หมอเทวดาซึ่งฝ่ายอธรรมจ้างมาคอยขัดขวาง ที่แท้ผู้อยู่เบื้องหลังคอยบงการไล่เย่าเอ๋อนั้นก็คือ เกอซูเทียน จ้าววังปรารถนาซึ่งอาฆาตมาตรร้ายหมายเอาชีวิตหลี่ปู้อีนั่นเอง ความจริงแล้วเกอซูเทียนเป็นศิษย์พี่ของหลี่ปู้อีซึ่งหายสาบสูญไปนานหลายปี ในเวลานั้นเนื่องจากเกอซูเทียนหลงเชื่อจอมมารจึงได้เข้ากับวังปรารถนา เพื่อฝ่ายธรรม เพื่อสำนัก เพื่อกำจัดม๋อจ่างเต้าเซียว หลี่ปู้อีจึงจำต้องต่อสู้ตัดสินแพ้ชนะกับไล่เย่าเอ๋ออย่างหลีกเลี่ยงไม่ได้


title: เซียง ไห่หลาน

text: เซียง ไห่หลาน ( ) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ แอนน์ อึ้ง () เธอคือ มิสฮ่องกง ปี 1998 เธอได้ลาอกจาก TVB และออกจากวงการบันเทิงไปตั้งแตีปี ค.ศ. 2008


title: โซเซียดัดเดปอร์ติบาอูเอสกา

text: โซเซียดัดเดปอร์ติบาอูเอสกา () เป็นสโมสรฟุตบอลอาชีพสเปน ตั้งอยู่ที่เมืองอูเอสกา แคว้นอารากอน ก่อตั้งเมื่อปี ค.ศ. 1960 ปัจจุบันกำลังแข่งขันในลาลิกา โดยเลื่อนชั้นจากเซกุนดาดิบิซิออนเมื่อฤดูกาล 2017–18 สนามเหย้าของสโมสรคือ "เอสตาดิโอเอลอัลโกราซ" ความจุ 7,638 ที่นั่ง


title: เรอัลบายาโดลิด

text: เรอัลบายาโดลิด () หรือ บายาโดลิด เป็นสโมสรฟุตบอลอาชีพสเปน ตั้งอยู่ที่เมืองบายาโดลิดในแคว้นกัสติยาและเลออน สโมสรก่อตั้งเมื่อวันที่ 20 มิถุนายน ค.ศ. 1928 ปัจจุบันกำลังแข่งขันในลาลิกา หลังจากที่เลื่อนชั้นจากเซกุนดาดิบิซิออนเมื่อฤดูกาล 2017–2018 สยนามเหย้าของสโมสรคือสนามกีฬาโฆเซ ซอร์ริยา ความจุ 26,512 ที่นั่ง


title: นางิ ยานางิ

text: นางิ ยานางิ (, เกิด 31 มีนาคม 1987) เป็นนักร้องและนักเขียนเพลงชาวญี่ปุ่นจากโอซากะและอยู่ในค่ายเพลง NBCUniversal Entertainment Japan จากการที่เธอเป็นคนที่สอนใจในดนตรี เธอเริ่มร้องเพลงและแต่งเพลงแล้วทำการอัปโหลดลงนิโกะ นิโกะ โดกะและเซ็บไซต์อื่น ๆ และได้เป็นนักร้องของวงดนตรีเจป๊อปซูเปอร์เซลล์ และปล่อยเพลงโวโลเพลงแรก ""Vidro Moyō"" ในกุมภาพันธุ์ 2012 ซึ่งถูกใช้เป็นเพลงปิดของอนิเมะ "ซัมเมอร์รักจากต่างดาว"


title: นางิ ยานางิ

text: ต่อจากนั้น เพลงของเธอก็ได้ไปอยู่ในอนิเมะอีกหลายเรื่อง อาทิเช่น "กะแล้วชีวิตรักวัยรุ่นของผมมันต้องไม่สดใสเลยสักนิด" และ "นางิโนะอะซึคะระ" และในปี 2012 มีการทำการร่วมทำอัลบั้มเพลง "Owari no Hoshi no Love Song" กับจุน มาเอดะ และเป็นโปรดิวเซอร์เพลงในอนิเมะ "Just Because!" ใน 2017


title: Owari no Hoshi no Love Song

text: Owari no Hoshi no Love Song () เป็นอัลบั้ม J-pop ที่แต่งโดยจุน มะเอะดะ ด้วยเสียงร้องของนางิ ยานางิ ถูกปล่อยเมื่อ 25 เมษายน 2012 ภายใต้ค่ายเพลงอิสระ Flaming June ของจุน มะเอะดะ


title: มาร์คัส เวอร์สลีย์

text:
เซอร์มาร์คัส เวอร์สลีย์ บารอนเน็ตที่ 5 หรือ มาร์คัส เวอร์สลีย์ () เกิดเมื่อวันที่ 6 เมษายน 2468 เป็นบุตรชายของ วิลเลียม เวอร์สลีย์ กับ จอยซี่ มอร์แกน บรุนเนอร์ เขาเป็นพระเชษฐาใน แคทเธอรีน ดัชเชสแห่งเคนต์ เขาจบการศึกษาจากโรงเรียนกรีนโฮลส์ ซึ่งเป็นโรงเรียนเตรียทหาร และจบการศึกษาระดับมหาลัยจากแมสซาชูเซตต์ส ในปี 2492 เมื่อจบการศึกษาแล้ว เขาทำงานเป็นที่ปรึกษานายกเทศมนตรีแห่งมัลตอน เมือในภูมิภาคนอร์ทยอร์กเชอร์ ในปี 2498 และกลายเป็นรองนายกเทศมนตรีในปี 2508 ในทางการเมืองเขาไม่ประสบความสำเร็จนัก ต่อมาเมื่อปี 2516 บิดาของเขานั้นถึงแก่กรรม เขาไได้รับการตกทอดมรดดกทั้งหมด รวมที่งปราสาทโฮล์ดตันทอร์ด และรับฐานันดรและบรรดาศักดิ์จากบิดามาทั้งหมด โดยดำรงฐานันดรที่ บารอนที่ 5
เขาแต่งงานกับ บริตเจต เน แอสตอน ในปี 2498 มีบุตร-ธิดาคือ


title: มาร์คัส เวอร์สลีย์

text: มาร์คัส เวอร์สลีย์ เสียชีวิตลงเมื่อวันที่ 18 ธันวาคม 2555 สิริอายุรวม 87 ปี ศพของเขาถูกฝังในโฮวิงแฮม


title: อุทยานธรณี

text: อุทยานธรณี () คือ พื้นที่ต่อเนื่องที่ได้รับการคุ้มครองขั้นสูงและกำหนดให้เป็นมรดกทางธรณีวิทยาภายใต้แนวทางของความยั่งยืนและส่งเสริมความเป็นอยู่ทางเศรษฐกิจของผู้คนที่อาศัยอยู่ในพื้นที่ ประกอบด้วยอุทยานธรณีโลก (global geopark) และอุทยานธรณีแห่งชาติ (national geopark)


title: อุทยานธรณี

text: ยูเนสโกกำหนดนิยามของ "อุทยานธรณีโลก" คือ พื้นที่ต่อเนื่องที่ถือเป็นมรดกทางธรณีวิทยาซึ่งมีความสำคัญในระดับนานาชาติ อุทยานธรณีใช้สถานะของการเป็นมรดกเพื่อส่งเสริมความตระหนักถึงประเด็นทางสังคมภายใต้บริบทของความเป็นพลวัตของดาวเคราะห์ อุทยานธรณีหลายแห่งส่งเสริมความตระหนักถึงภัยทางธรณีวิทยา เช่น ภูเขาไฟ แผ่นดินไหว และสึนามิ รวมถึงช่วยในการจัดเตรียมกลยุทธ์ในการบรรเทาภัยพิบัติร่วมกับชุมชนท้องถิ่น อุทยานธรณีมีการรวบรวมบันทึกของการเปลี่ยนแปลงภูมิอากาศในอดีตและเป็นตัวชี้วัดของการเปลี่ยนแปลงสภาพภูมิอากาศในปัจจุบันตลอดจนแสดงให้เห็นถึงแนวทางที่เป็น "วิธีปฏิบัติที่ดีที่สุด" ในการใช้พลังงานทดแทนและกำหนดมาตรฐานที่ดีที่สุดของ "การท่องเที่ยวสีเขียว" อุตสาหกรรมการท่องเที่ยวช่วยในการส่งเสริมอุทยานธรณีภายใต้ความยั่งยืนทางภูมิศาสตร์และใช้ประโยชน์จากแบบจำลองการท่องเที่ยวในการปกป้องรักษาและเพิ่มประสิทธิภาพให้กับลักษณะทางภูมิศาสตร์ของสถานที่


title: อุทยานธรณี

text: อุทยานธรณียังแสดงให้เห็นถึงการใช้ประโยชน์อย่างยั่งยืนและความต้องการทรัพยากรธรรมชาติไม่ว่าจะเป็นการทำเหมือง การทิ้งร้าง และอิทธิพลจากสิ่งแวดล้อมข้างเคียง ขณะเดียวกันก็ส่งเสริมความเคารพต่อสิ่งแวดล้อมและความสมบูรณ์ของภูมิทัศน์ อุทยานธรณีไม่ได้ถูกยกฐานะตามกฎหมายแม้ว่าแหล่งมรดกสำคัญในเขตอุทยานธรณีจะถูกปกป้องภายใต้กฎหมายท้องถิ่น ภูมิภาค หรือระดับชาติ ความหลากหลายทางธรรมชาติภายใต้แนวคิดของอุทยานธรณีและการส่งเสริมการท่องเที่ยวในอุทยานธรณีมีความแตกต่างจากแบบจำลองอื่น ๆ ของการท่องเที่ยวอย่างยั่งยืน ในความเป็นจริงการส่งเสริมการท่องเที่ยวอย่างยั่งยืนในอุทยานธรณีครอบคลุมคุณลักษณะที่หลากหลายของการท่องเที่ยวอย่างยั่งยืนรวมถึงการท่องเที่ยวเชิงธรณีวิทยา การท่องเที่ยวโดยชุมชน และการท่องเที่ยวในชนบทเชิงบูรณาการ การท่องเที่ยวเชิงอนุรักษ์ และการท่องเที่ยวมรดกทางวัฒนธรรม


title: อุทยานธรณี

text: เครือข่ายอุทยานธรณีโลก (Global Geoparks Network: GGN) เป็นเครือข่ายภายใต้การสนับสนุนโดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) โดยจัดตั้งใน ค.ศ. 1998 อย่างไรก็ตามโครงการอุทยานธรณีแห่งชาติและอุทยานธรณีท้องถิ่นอื่น ๆ จำนวนมากไม่ได้อยู่ในเครือข่ายอุทยานธรณีโลก


title: อุทยานธรณี

text: ยูเนสโกริเริ่มแนวคิดเกี่ยวกับอุทยานธรณีจากการทราบถึงความจำเป็นในการร่างกฎหมายนานาชาติซึ่งตระหนักถึงที่ตั้งอันเป็นตัวแทนของจุดสนใจทางวิทยาศาสตร์โลก เครือข่ายอุทยานธรณีโลกมีจุดมุ่งหมายในการเสริมสร้างมูลค่าให้กับที่ตั้ง ขณะเดียวกันก็เพิ่มการจ้างงานและส่งเสริมการพัฒนาเศรษฐกิจในระดับภูมิภาค เครือข่ายอุทยานธรณีโลกทำงานร่วมกับศูนย์มรดกโลกของยูเนสโกและโครงการมนุษย์กับชีวภาค (Man and the Biosphere: MAB) อันเป็นเครือข่ายระดับโลกของเขตอนุรักษ์ชีวภาค


title: อุทยานธรณี

text: ยูเนสโกได้ระบุถึงคุณสมบัติของอุทยานธรณีที่จะเข้าร่วมในเครือข่ายอุทยานธรณีโลก ประกอบด้วยดังนี้


title: อุทยานธรณี

text: ดูเครือข่ายอุทยานธรณีโลก


title: รักแท้แค่ขอบฟ้า

text: รักแท้แค่ขอบฟ้า เป็นละครแนวชีวิต - โรแมนติก และเป็นละครเรื่องแรกของ บริษัท โพลีพลัส เอ็นเตอร์เทนเม้นท์ จำกัด ออกอากาศทุกวันศุกร์และวันเสาร์ เวลา 20.20 - 22.20 น. ระหว่างวันที่ 10 ตุลาคม - 13 ธันวาคม พ.ศ. 2540 ทางสถานีวิทยุโทรทัศน์ไทยทีวีสีช่อง 3 นำแสดงโดย ศักดิ์สิทธิ์ แท่งทอง, คัทลียา แมคอินทอช, สันติสุข พรหมศิริ และ มยุรา เศวตศิลา


title: รอแบร์ที่ 1 ดยุกแห่งนอร์ม็องดี

text: รอแบร์ผู้เกรียงไกร (, ) หรือ รอแบร์จอมมาร (, ) เป็นดยุกแห่งนอร์ม็องดีตั้งแต่ปี ค.ศ. 1027 จนเสียชีวิตในปี ค.ศ. 1035


title: รอแบร์ที่ 1 ดยุกแห่งนอร์ม็องดี

text: แม้ปกติแล้วจะถูกเรียกว่ารอแบร์ต์ที่ 1 แต่บางครั้งเขาก็ถูกเรียกว่ารอแบร์ต์ที่ 2 โดยมีบรรพพบุรุษ รอลโล เป็นรอแบร์ต์ที่ 1 เขาเป็นบุตรชายของริชาร์ดที่ 2 และน้องชายของริชาร์ดที่ 3 ที่ครองตำแหน่งก่อนหน้าเขา ไม่ถึงปีหลังการตายของบิดา รอแบร์ต์ก่อกบฏต่อต้านการปกครองของพี่ชาย แต่ล้มเหลว แต่ต่อมาก็ได้สืบทอดต่อนอร์ม็องดีหลังการตายของพี่ชาย เขาถูกสืบทอดต่อโดนบุตรชายนอกสมรส วิลเลียมผู้พิชิต ที่จะกลายเป็นกษัตริย์นอร์มันคนแรกของอังกฤษในปี ค.ศ. 1066 หลังการพิชิตอังกฤษของชาวนอร์มัน


title: รอแบร์ที่ 1 ดยุกแห่งนอร์ม็องดี

text: รอแบร์ต์เป็นบุตรชายของรีชาร์ที่ 2 ดยุกแห่งนอร์ม็องดี กับจูดิธ บุตรสาวของโคนองที่ 1 ดยุคแห่งบริตทานี และยังเป็นหลานชายของริชาร์ดที่ 1 แห่งนอร์ม็องดี, เหลนชายของวิลเลียมที่ 1 แห่งนอร์ม็องดี ลูกชายของเหลนชายของรอลโล ชาวไวกิงผู้ก่อตั้งนอร์ม็องดี ก่อนตาย ริชาร์ดที่ 2 ตัดสินใจให้บุตรชายคนโต ริชาร์ดที่ 3 สืบทอดตำแหน่งต่อจากตน และให้บุตรชายคนรอง รอแบร์ต์ เป็นเคานต์แห่งเยมัวส์ ในเดือนสิงหาคม ค.ศ. 1026 บิดาของสองพี่น้อง ริชาร์ดที่ 2 ตาย และริชาร์ดที่ 3 กลายเป็นดยุค แต่หลังจากนั้นไม่นานรอแบร์ต์ก่อกบฏต่อพี่ชาย ภายหลังถูกปราบและถูกบังคับให้ปฏิญาณความจงรักภักดีต่อพี่ชาย ริชาร์ด


title: รอแบร์ที่ 1 ดยุกแห่งนอร์ม็องดี

text: เมื่อริชาร์ดที่ 3 ตายในปีต่อมา ซึ่งสงสัยกันว่ารอแบร์ต์เป็นคนทำให้เขาตาย แม้จะไม่มีหลักฐาน แต่รอแบร์ต์คือคนที่ได้ผลประโยชน์มากที่สุด สงครามกลางเมืองที่รอแบร์ต์สร้างขึ้นมาต่อต้านพี่ชาย ริชาร์ดที่ 3 ยังคงเป็นปัญหาทำให้เกิดความไร้เสถียรภาพในดัชชี สงครามที่ทำกันเองในหมู่บารอนที่อยู่บ้านใกล้เรือนเคียงกัน เรื่องนี้ทำให้เกิดชนชั้นสูงกลุ่มใหม่ในนอร์ม็องดีในรัชสมัยของรอแบร์ต์ และเป็นช่วงนี้เช่นกันที่ขุนนางระดับรองลงมาหลายคนออกจากนอร์ม็องดีไปหาช่องทางในอิตาลีใต้และที่อื่นๆ ไม่นานหลังได้ตำแหน่งดยุคมา อาจจะเพื่อแก้แค้นที่สนันสนุนให้พี่ชายต่อกรกับเขา รอแบร์ต์ที่ 1 รวบรวมกองทัพขึ้นมาต่อสู้กับอาของตน รอแบร์ต์ อาร์ชบิชอปแห่งรูอ็องและเคานต์แห่งอีฟโรซ์ สนธิสัญญาพักรบชั่วคราวอนุญาตขับไล่อาของเขาออกไปจากนอร์ม็องดี แต่เรื่องนี้ทำให้นอร์ม็องดีถูกตัดขาดจากศาสนา ซึ่งจะยกเลิกได้ก็ต่อเมื่ออาร์ชบิชอปรอแบร์ต์ได้รับอนุญาตให้กลับเข้าดัชชีได้และได้ตำแหน่งเคานต์กลับคืนมาเท่านั้น รอแบร์ต์ยังโจมตีผู้มีอำนาจของศาสนจักรอีกคน ลูกพี่ลูกน้องของเขา ฮิวโกที่ 3 ดิฟรี บิชอปแห่งบายูซ์ เนรเทศเขาออกจากนอร์ม็องดี รอแบร์ต์ยังฉกฉวยเอาทรัพย์สินที่ดินของศาสนจักรหลายแห่งที่เป็นของแอบบีย์เฟคอมป์มาด้วย


title: รอแบร์ที่ 1 ดยุกแห่งนอร์ม็องดี

text: ทั้งที่มีปัญหาภายในแต่รอแบร์ต์ตัดสินใจยื่นมือเข้าไปก้าวก่ายในสงครามกลางเมืองในฟลานเดอร์ส์ระหว่าบาลด์วินที่ 5 เคานต์แห่งฟลานเดอร์ส์ กับบิดา บาลด์วินที่ 4 ที่ถูกบาลด์วินผู้ลูกขับไล่ออกจากฟลานเดอร์ส์ บาลด์วินที่ 5 ที่ได้รับการสนับสนุนจากพระเจ้ารอแบร์ต์ที่ 2 แห่งฝรั่งเศส พ่อตาของตน ถูกโน้มน้าวให้ทำสนธิสัญญาสันติภาพกับบิดาในปี ค.ศ. 1030 ในตอนที่ดยุครอแบร์ต์รับปากว่าจะให้การสนับสนุนทางทหารแก่บาลด์วินผู้พ่อ รอแบร์ต์ให้ที่พักพิงแก่พระเจ้าอองรีที่ 1 แห่งฝรั่งเศสในการต่อกรกับพระมารดา พระราชินีกงสตองส์ ที่อยากให้พระโอรสคนรอง รอแบร์ต์ สืบทอดราชบัลลังก์ฝรั่งเศสต่อจากพระบิดา รอแบร์ต์ที่ 2 มากกว่า เพื่อตอบแทนที่ช่วยเหลือ อองรีที่ 1 มอบวิกซองของฝรั่งเศสให้เป็นรางวัล ในช่วงต้นยุค 1030 อาลันที่ 3 ดยุคแห่งบริตทานีเริ่มขยายอิทธิพลจากแรนน์ส์สู่ดินแดนรอบมงต์-แซ็งต์-มิเชล หลังตีดอลและขับไล่อาลันที่พยายามจะบุกอาฟรองช์ออกไป รอแบร์ต์คิดจะทำสงครามครั้งใหญ่กับลูกพี่ลูกน้องของตนเอง อาลันที่ 3 ทว่าอาลันหันไปหาอาของทั้งคู่ อาร์ชบิชอปรอแบร์ต์แห่งรูอ็อง ที่ต่อมาเป็นคนกลางในการทำสนธิสัญญาสันติภาพระหว่างดยุครอแบร์ต์กับอาลันที่ 3 ลูกพี่ลูกน้องของรอแบร์ต์ สองเอเธลิง (เจ้าชายแองโกลแซ็กซัน) เอ็ดเวิร์ดกับอัลเฟรด บุตรชายของอาของเขา เอ็มมาแห่งนอร์ม็องดี กับพระเจ้าเอเธลเรดที่ 2 แห่งอังกฤษ ได้มาอาศัยอยู่ที่ราชสำนักนอร์ม็องดีและ ณ เวลาหนึ่ง รอแบร์ต์คิดจะบุกอังกฤษในนามของทั้งคู่ แต่ก็เปลี่ยนใจ ว่ากันว่าสายลมที่ไม่เป็นใจ ทำให้กองเรือแตกและจม รอแบร์ต์รอดตายขึ้นฝั่งได้ที่กีอาร์นเชย์


title: รอแบร์ที่ 1 ดยุกแห่งนอร์ม็องดี

text: ทัศนคติของรอแบร์ต์ที่มีต่อศาสนจักรเปลี่ยนไปอย่างเห็นได้ชัดนับตั้งแต่คืนตำแหน่งอาร์ชบิชอปแห่งรูอ็องให้อาของตน ด้วยความพยายามที่จะคืนดีกับศาสนจักร เขาคืนทรัพย์สินที่ดินที่เขากับคนของเขาริบเอามา และในปี ค.ศ. 1034 ทรัพย์สินทั้งหมดที่เขาเคยยึดเอามาถูกคืนให้แอบบีย์เฟคอมป์


title: รอแบร์ที่ 1 ดยุกแห่งนอร์ม็องดี

text: หลังตั้งบุตรชายนอกสมรส วิลเลียม เป็นทายาท เขาออกเดินทางไปแสวงบุญที่เยรูซาเลม อ้างอิงตาม "เจสตา นอร์มันนอรุม ดุกุม" เขาเดินทางไปเยรูซาเล็มผ่านทางคอนสแตนติโนเปิล เขาป่วยหนักและเสียชีวิตระหว่างเดินทางกลับที่นิเกียในวันที่ 2 กรกฎาคม ค.ศ. 1035 บุตรชายของเขา วิลเลียม อายุราว 8 ปี สืบทอดตำแหน่งต่อจากเขา


title: รอแบร์ที่ 1 ดยุกแห่งนอร์ม็องดี

text: กับภรรยาลับ แอร์เลวาแห่งฟาเลส เขาเป็นบิดาของกับแอร์เลวาหรือไม่ก็อาจจะเป็นอนุภรรยาคนอื่น เขาเป็นบิดาของ


title: ดยุกแห่งนอร์ม็องดี

text: ในสมัยกลาง ดยุกแห่งนอร์ม็องดี คือผู้ปกครองดัชชีนอร์ม็องดีในภาคตะวันตกเฉียงเหนือของประเทศฝรั่งเศส ดัชชีนี้ก่อตั้งขึ้นมาจากการที่พระเจ้าชาร์ลที่ 3 แห่งฝรั่งเศสพระราชทานดินแดนให้แก่รอลโล ผู้นำชาวไวกิง ในปี ค.ศ. 911


title: ดยุกแห่งนอร์ม็องดี

text: ในปี ค.ศ. 1204 กษัตริย์แห่งฝรั่งเศสริบดัชชีนอร์ม็องดีเข้าหลวงและถูกรวมเป็นที่ดินส่วนพระมหากษัตริย์ของฝรั่งเศส หลังจากนั้นเจ้าชายฝรั่งเศสหลายคนครองตำแหน่งดยุก